
Iudaism si antisemitism 
- preliminarii la o discutie - 


Cartea d-lui Mihail Sebastian, De două mii de ani, a izbutit până acum să facă pe antisemiti să urle 
de bucurie, pe evrei să se lamenteze si pe gazetarii destepti să scrie articole cu haz. Să vedem dacă 
ea poate face si altceva; dacă ne poate face să gândim. 


Mârturisesc că asteptam cartea aceasta ca pe o verificare a tensiunii si a generozitătii opiniei publice 
românesti. Nu a opiniei publice de pe stradă, fireste. Dar cel putin a unor anumite elite, a oamenilor, 
hai să le spunem, inteligenti si de inimă. Pentru că romanul aceasta semnat de un scriitor evreu si 
prefatat de un profesor universitar crestin - aduce cu sine nu numai o serie de calităti literare, nu 
numai o sumă de documente sufletesti contemporane si o problematică tragică, dar însăsi aparitia 
lui, asa cum a apărut, este un semnal si îsi are o profundă semnificatie. Mă refer la actul de mare 
curaj al autorului; de a scrie această carte - pe care nimeni nu i-a cerut-o - si a stărui să fie prefatată 
de domnul profesor Nae Ionescu, dându-si foarte bine seama si de riscurile, si de durerile si de 
situatiile penibile la care se expune. 


Lucrul acesta a trecut nebăgat în seamă. Un om care scrie o carte vie, am spune viscerală, o carte 
care nu cuprinde numai confesiunea durerilor sale iudaice - căci la urma urmelor această confesiune 
a mai fost făcută si de altii, si poate cu mai multă eficacitate -, ci cuprinde drama si jurnalul 
nedumeririi sale de om viu în fata eternitătii si stupiditătii acestei dureri - ei bine, omul acesta 
întâlneste cea mai placidă reactiune. De ce? Pentru că a apărut cu prefata d-lui prof. Nae Ionescu. 
Toată reactiunea “opiniei publice” a fost stimulată - sau, ca să fim mai precisi, paralizată - de 
alăturarea acestor două nume: Nae Ionescu — Mihail Sebastain. 


Va să zică, actul cel mai curajos, cel mai sincer, cel mai igienic pe care l-a făcut un scriitor evreu de 
astăzi - acela de a accepta o prefată “antisemită” (vom vedea dacă i se poate spune astfel) — actul 
acesta a provocat cea mai ridicolă rumoare. Mihail Sebastian e mort astăzi în ochii coreligionarilor 
săi pentru că a dat o mare dovadă de tolerantă. Prietenii mei evrei uită că toată suferinta lor porneste 
din intoleranta mediilor crestine (justificată sau nu, e altă poveste). Si lovesc astăzi într-un evreu 
pentru că acesta a fost prea tolerant... 


Trebuie să recunosc că reactiunea aceasta e dezgustătoare. Că ea dovedeste mediocritatea opiniei 
publice românesti (opinie formată, fireste, din crestini si din evrei), frica de a pune problema 
răspicat, frica de a judeca, de a gândi, de a se revizui. Mihail Sebastian intră într-o cameră închisă, 
deschide larg ferestrele si spune: “nu simtiti că aici pute? Că ceva e stricat, ceva care se ascunde cu 
grijă, ceva care nu se vindecă?” toată lumea e jignită de cuvântul “pute”. Vai de mine, cum se poate 
să spui asta? Cum să spui că între evrei si crestini există disensiuni, ireductibilităti, plictiseli? Nu 
suntem toti “oameni”? Dacă există antisemitism, apoi acesta se datoreste huliganilor. Este suficient 
să fim oameni de omenie, ca orice umbră de antisemitism să dispară... 


Mihail Sebastian — ca si d. Nae Ionescu — cred altfel. Fiecare pentru motive diferite, fireste. Dar asa 
cred — si asta o spun. În ceea ce mă priveste, am de făcut obiectii si autorului si profesorului meu, d. 
Nae Ionescu. Dar ceea ce mă uimeste de la început este conspiratia josnică si polemica usoară ce se 
duce în jurul acestei cârti. Pentru simplul motiv că cei doi autori si-au întrunit numele pe copertă. 
Pentru că Mihail Sebastian a avut curajul de a spune ce crede despre evrei si despre antisemitism — 
si a avut cavalerismul de a apare cu o prefată ostilă, sau, asa cum se spune, “antisemită”. 


Acum începem să ne lămurim. Actul de curaj, de vorbire răspicată si sinceră — actul cel mai higienic 
al publicisticei românesti de la război — a trecut neobservat pentru că este amestecat acolo si d. prof. 
Nae lonescu. Vă rog să mă credeti, nu iau apărarea nici a autorului, nici a prefatatorului. Amândoi se 
pot apăra singuri. Si o vor face, fără îndoială, atunci când vor avea unde. Dar sunt indignat de felul 
cum a fost primită această carte, de toată conspiratia idioată a celor ce stiu să înjure atunci când nu li 
se răspunde, de tăcerea si lamentarea ascunsă a confratilor evrei, de superficialitatea sau indiferenta 
confratilor crestini, de completa lipsă de întelegere omenească si crestinească a acestei drame. 


Mă rog, ce e “criminal” sau “supărător” în această carte? Fără îndoială, nu faptul că ea se ocupă de 
evrei. Au mai apărut cărti despre evrei, scrise de evrei, care au fost judecate fără enervare, ba chiar 
lăudate. Atunci, poate faptul că, în această carte, evreii suferă - din pricina “destinului”, sau din 
cauze contingente? Nici asta. În admirabilul roman al d-lui Ury Benador, Ghetto veac XX, evreii 
suferă, ba suferă chiar mai brutal - si totusi cartea a primit laudele ce i se cuvin. Atunci, stăm si ne 
întrebăm: care este “crima” acestei cărti a lui Mihail Sebastian? După însăsi mărturisirile presei de 
stânga, crima e clară: prefata d-lui Nae Ionescu. Nu prezenta acestei prefete; căci dacă ea ar fi fost 
“favorabilă” tezei iudaice (ne vom lămuri îndată dacă poate fi vorba de “favorabil” sau “ostil”), 
cartea d- lui Mihail Sebastian ar fi fost primită cu urale. Nu prezenta, deci; ci sensul acestei prefete, 
sens “antisemit”, care îsi capătă grave consecinte în momentul istoric în care ne aflăm. 


Va să zică, suntem întelesi. S-a trecut peste marele act de curaj, de higienă si de dragoste (da, de 
dragoste) al autorului, si colaborarea dintre romancier si prefatator a fost interpretată josnic; ca un 
act de masochism spiritual, ca o autoinvitatie la suferintă. Iar tot ce profesorul Nae Ionescu a scris în 
prefată a fost interpretat cu o adevărată stupiditate de bãieti destepti. Unul spune: e sofism. Altul: e o 
prostie. Un al treilea: e o smecherie. Si asa mai departe. 


Dacă privim lucrurile fără enervare, prefata d-lui prof. Nae Ionescu era sortită de la început 
neîntelegerii. Pe de o parte, pentru că ea spune lucruri neplăcute despre evrei. Pe de altă parte, 


pentru că este scrisă pe un plan al filosofiei istoriei; lucrează, adică, cu imponderabile. Înteleg foarte 
bine ca ea să fie atacată pentru că ea spune lucruri neplăcute despre evrei. Dar e penibil să vezi o 
sumă de băieti destepti, o serie de gazetari cu haz, prăpădindu-se de râs în fata “imponderabilelor”. 
Câte calambururi nu se pot face pe seama acestui cuvânt, câte jocuri “spirituale” nu pot fi 
improvizate cu prilejul inocentelor “imponderabile”. Parcă-i aud pe delicatii nostri prieteni: “Cum 
vine vorba, coane, cu imponderabilele astea? Pãi ce fel de imponderabile sunt ele, când se sparg în 
capul ovreilor? Vezi, coane, unde duce metafizica?...” Repet, nesfârsite vorbe de haz, amuzante, 
scânteietoare, “inteligente”, se pot spune despre o prefată care are nenorocul să fie scrisă din punctul 
de vedere al filosofiei istoriei. Dar ce vreti? Asa se scrie filosofia istoriei: fără vorbe dulci, fără 
lucruri de toate zilele, fără jocuri de cuvinte. 


Toate cârtile de filosofia istoriei - si a lui G. B. Vico, si a lui Hegel, si a lui Gobineau, si a lui 
Chamberlain, si a lui Spengler — sunt clădite pe “imponderabile”. Că sunt armate cu fapte, cu 
documente — fără îndoială. Dar dl. Nae Ionescu nu scria un tratat; scria o prefată. În care, fatal, nu 
putea fi invocat aparatul cu fapte, care dealtfel, e usor de găsit în orice monografie istorică asupra 
problemei. Că această prefată e fantastică, ermetică, abstractă, pomenind de “structuri”, de 
“destine”, despre “Iuda” si “Mântuire”, că ea alunecă pe un plan de demonstrare greu de urmărit? - e 
foarte adevărat. Dar asta e filosofia istoriei, acestea sunt datele problemelor. Prefata poate fi îngustă, 
poate fi gresită; vom vedea. Dar, ca să fie criticată, criticul trebuie să respecte planul în care a fost 
scrisă, planul imponderabilelor. Altminteri, nu numai lucrările filosofilor istoriei mai sus citati pot fi 
foarte usor luate în râs — dar orice filosof, orice metafizician, poate fi ridiculizat cu nesfârsit haz. 
Bunăoară, Kant: “Cum e cu chestia lucrului în sine, coane? Pâi ce lucru în sine este âla, dom “le, 
dacă îl simt colo, mă “ntelegi...?” Si asa mai departe. 


Ce s-a întâmplat cu prefata d-lui Nae Ionescu? A început a fi “atacată” din punct de vedere 
economic, marxist, politic, gazetăresc etc. — a fost privită, cu alte cuvinte, printr-un unghi al 
contingentelor. D. Nae Ionescu spune câ evreul suferă. Asta va îndemna pe huligani să spargă 
geamurile sau capetele ovreiesti, asigurati prin “argumente metafizice”. Deci, prefata d-lui Nae 
Ionescu este primejdioasă, ba chiar este criminală, iar evreul Mihail Sebastian este un trădător de 
neam” pentru că a primit-o în fruntea cârtii sale. Ca să fim cinstiti, aceasta este argumentul intim al 
presei “democratice”. (Cealaltă presă, “nationalistă”, nu zice nimic. Se bucură în tăcere sau în urale). 


Că ceea ce spune d. Nae Ionescu în prefată este nejustificat din punct de vedere economic? O fi. Dar 
nu aceasta este problema pe care d-sa o pune. Câci, dacă e vorba asa, nici din punct de vedere 
botanic nu este justificată. Si nici din punct de vedere astronomic. Deci toate obiectiile care se aduc 
nu se tin în picioare. toate îsi au un singur suport real (si e păcat că, în fata unei cărti atât de sincere 
ca ceea a lui Mihail Sebastian, lucrurile acestea nu se spun sincer, pe fată, fără ocoluri). Anume: 
prefata apare într-un moment istoric penibil, într-o conjunctură politică în care greutatea cuvântului 
d-lui Nae Ionescu poate apăsa mai mult decât evreii pot îndura. Vorba noastră: huliganii capătă 
argumente metafizice... 


Lăsăm la o parte faptul că un gânditor care scrie filosofie a istoriei nu-si poate pune problema 
conjuncturii politice în care se tipăreste gândul. Căci atunci am acuza prea mult pe un Fichte, iar 
Croce nici n-ar mai cuteza să scoată ochii în lume. Dar să atacăm problema direct: este prefata d-lui 
Nae Ionescu antisemită? Să-mi fie îngăduită o paranteză personală: ca să vedeti ce înseamnă 
“antisemitism” în presa noastră, de toate nuantele. Acum un an am fost invitat de cercul studentilor 
evrei din Bârlad să le tin o conferintă. trei zile după aceea, nu stiu ce foaie a L.A.N.C.-ului mă făcea 
“jdănit”, “vândut jidanilor”, si asa mai departe. N-au trecut câteva lumi, si apărea aici, la “Vremea”, 
un articol de al meu intitulat “A nu mai fi român!”. O revistă nationalistă îl reproduce si îl 
comentează, lăsând a întelege că m-am “convertit la românism” (deci si la oarecare antisemitism). 


Din nefericire, în cadrul suplinirii mele la Facultatea de Litere, am vorbit si despre iudaism, si am 
vorbit asa cum cred. În aceeasi săptămână auzeam că sunt “jidan” (după cum vedeti, lucrurile erau 
destul de înaintate; se preciza chiar si numele meu adevărat: Elias). Dar jocul cu antisemitismul nu 
se opreste aici. În urma unui articol, publicat în “Vremea” (articol teribil de masacrat de cenzură, e 
drept; se numea “Compromiterea românismului”!), o foarte interesantă revistă săptămânală 
introduce o notită în care eram numit pe rând: “antisemit, huligan si gogoman”. 


Toate aceste întâmplări plăcute m-au învătat să nu mai acord nici o valoare termenilor de 
“antisemit”. Ce poate să însemne acest cuvânt? Dacă esti nationalist, adică dacă îti iubesti tara, crezi 
în destinul ei si te sacrifici, în măsura însusirilor tale, măririi si întăririi ei — esti antisemit? Atunci 
toti bunii cetâteni ai tuturor târilor sunt antisemiti. Sau esti antisemit dacă faci deosebire între 
cetătenii aceleiasi tări? Atunci toti istoricii timpurilor moderne si toti sociologii sunt antisemiti, si 
toti etnografii, toti antropologii, toti istoricii religiilor, care constată grupuri etnice si structuri 
spirituale semite. Sau esti antisemit dacă faci deosebire între cetăteni, scriind: evreul Husserl, sau 
evreul Montefiore, sau evreul Leon Blum? Atunci si redactorii unei gazete democrate de amiază, 
Vestea, sunt antisemiti; căci au scris “evreul Baier învinge pe Carnera”, în loc să scrie “californianul 
Baier”... 


După cum vedeti, termenul acesta si-a căpătat atâtea întelesuri conjuncturale si parazitare, încât a 
ajuns foarte vag, aproape impracticabil. La fel cu expresia “filosemit” sau “jidănit”. Căci dacă te 
revolti atunci când oameni nevinovati sunt bâtuti sălbatic de niste lichele sau niste imbecili — atunci 
esti “jidânit”. Si dacă ai curajul (ce e drept cam rar) de a te împotrivi unor oameni care cer 
excluderea totală a evreilor din viata publică si comercială a tării — atunci tot “jidănit” se cheamă că 
esti. (După cum esti “huligan”, dacă observi că numărul străinilor din anumite intreprinderi 
particulare este covârsitor.) Sau dacă spui că iudaismul este o grandioasă revolutie spirituală, că 
crestinismul este împlinirea profetiilor iudaice, că semitii sunt oameni, si încă oameni care au 
colaborat cu forte magnifice la creatia acestei civilizatii europene, că Sf-ul Pavel, Spinoza, Einstein, 
si altii, nenumărati au fost evrei si s-au mândirit a fi evrei — atunci esti ori “filosemit” ori “jidănit”... 


Toate lucrurile acestea sunt triste, profund triste. Si ele îsi au o explicatie simplă: lasitatea 
oamenilor, lipsa lor de curaj în judecarea realitătii, spaima de adevăruri neconfortabile, jena de a iesi 
din formule si a găsi adevărul (care este întotdeauna, se stie, la mijloc). Ce confortabil este să fii 
antisemit! Nu ti se mai cere să judeci, de la om la om, de la tară la tară. Odată ce te-ai hotărât să fi 
antisemit, totul se explică, totul merge ca pe roate; jidanii sunt de vină, totdeauna, jidanii n-au creat 
nimic, jidanii sunt degenerati etc. “Argumente” găsesti câte vrei, în literatura confortabilă pe care 
alti oameni confortabili ti-o pun la îndemână: argumente antropologice, sociologice, teologice, 
economice etc. Si ce confortabil este să fii democrat; esti un om linistit si sigur, până la moarte. 
Antisemitismul? O legendă, sau o prostie, sau o manevră politică, sau, si mai simplu, o bandă de 
derbedei, de huligani. totul se explică atât de simplu. Se sparg geamuri în Văcăresti? Huliganii. 
Germania este antisemită? Huliganii. A existat antisemitism în Evul Mediu? Huligani. Roma 
Imperială a cunoscut pogromuri? Huligani. totul se explică prin huligani — după cum dincolo se 
explică prin jidani... 


Vedeti, este foarte simplu si foarte confortabil să treci de o parte sau alta a baricadei, să ai o 
convingere, cum se spune. Este mult mai greu, mult mai dramatic, si — de ce n-am mârturisi-0? — 
mult mai ineficace, practic vorbind, să încerci să gândesti singur, să examinezi realitățile direct, fără 
formule, să rămâi om si crestin, adică să-ti păstrezi întreagă si dragostea ta de oameni, de toti 
oamenii, si judecata critică, purificată de sentimentalisme. Asemenea atitudine a avut Mihail 
Sebastian în romanul său. Se întâlnesc huligani acolo; dar se întâlnesc si altfel de antisemiti, oameni 
de care te miri că sunt antisemiti, oameni buni, caritabili, inteligenti. Asadar antisemitismul nu se 


poate reduce la huliganism, crede Sebastian. Este un destin, afirmă el. Vom vedea. Dar mai întâi să 
vedem ce e cu prefata d-lui profesor Nae Ionescu, despre care — când nu s-a spus că e o 
“absurditate”, pentru că lucra cu “imponderabile” — s-a spus că e antisemită. 


x k k 


Domnul Nae Ionescu a evitat solutiile comode. A refuzat, adică, să spună: “Jidani” sau “Huligani” — 
si să rezolve problema, fie repetând argumentele antisemite, fie argumentele umanitariste, 
democratice si celelalte. Domnul Nae Ionescu, ca si Mihail Sebastian, a observat că Evreul suferă. Si 
a încercat să arate cauzele pentru care suferă. Si pentru care va suferi până la sfârsitul lumii. 


Lucrul acesta ar părea, la prima vedere, foarte firesc. Dacă d-ta evreu constati în romanul d-tale că 
evreii suferă — cum as putea eu, prefatator, să spun altfel? Logic. Numai că mi se pare că din punctul 
de vedere al filosofiei crestine pe care îl păstrează domnul Nae Ionescu în a doua parte a prefetei — 
nu se putea spune un asemenea lucru. Mihail Sebastian, o poate spune, în suferinta lui, în 
deznădejdea lui, mai ales. Dar un crestin, un teolog crestin, nu poate cădea în păcatul deznădejdii, nu 
poate afirma universalitatea destinului de suferintă al lui Israel. tot ce poate afirma, crestineste si 
ortodoxiceste, este că Harul divin e liber să mântuie sau să nu mântuie pe evrei. Atât. Dar vom 
reveni asupra acestui punct. 


Ceea ce observăm, deocamdată, este că prefatatorul admite, si chiar justifică, destinul tragic al lui 
Israel, destin care, limitat la experiente individuale (deci istorice, conjuncturale) este implicat si în 
cuprinsul romanului. Poate fi numită o asemenea atitudine huliganism? Nu. Pentru că atunci si 
Eminescu, si Vasile Conta, si Hasdeu — ca să mentionăm numai câtiva dintre români — ar putea fi 
numiti huligani; si ei nu sunt. Ei sunt “antisemiti” teoretici. Dar poate fi si dl. Profesor Nae Ionescu 
antisemit? Aici stă toată încărcătura. Să încercăm s-o lămurim. 


Am văzut că toate obiectiile aduse de presa democrată d-lui prof. Nae Ionescu implică 
antisemitismul acestuia din urmă. (S-a scris chiar cuvântul “huliganism”; dar atunci ne-am lovi de 
Eminescu, ceea ce ar fi grav). Dacă dl. Prof. Nae Ionescu s-ar fi mentinut în tot cuprinsul prefetei pe 
planul filosofiei istoriei — atunci ar fi putut fi antisemit. După cum a fost Chamberlain, de pildă. Sau 
după cum e Rosenberg. Dar dl. Nae Ionescu, în a doua parte a prefetei, introduce câteva elemente 
noi, de soteriologie: Mântuirea, Păcatul, Mesia, nemârturisirea lui Israel. Elemente, asadar, de ordin 
teologic. Care sunt supra-istorice. Este drept că dl. Nae Ionescu încearcă să explice istoria si prin 
elemente supra-istorice. Istoria lui Israel, după părerea sa, nu se poate explica — în generalitatea 
destinului său — numai prin argumente de rasă, de economie, de politică; nici chiar prin argumente 
de religie, băgati bine de seamă. (căci sunt si alte religii necrestine, ai căror participanti nu vietuiesc 
sub destinul suferintei eterne. Nu se poate explica, spune d. Nae Ionescu, decât dacă tinem seama de 
păcatul lui Iuda (si al neamului iudeu): tăgăduirea Mesiei. Poporul ales, a fost ales pentru altceva; 
pentru ca să nască pe Mesia. Ori, când l-a născut, orgoliul l-a făcut să-l tăgăduiască, să nu-l 
recunoască; de-aici destinul eternei sale suferinte. Convertirea nu e posibilă, spune dl. Nae Ionescu, 
căci crestinătatea este acum o formă de viată si de spiritualitate perfect închisă, adică devenită nu 
numai organică (asa cum era din primele secole ale crestinismului), dar si structurală. Ori 
structurile nu se pot schimba. (De fapt, se pot schimba si structurile, dar numai printr-o interventie a 
lui D- zeu în istorie, printr-o renastere profetică si misionară — ceea ce “nu se mai întâmplă!”) 


Asa cum e construită argumentarea din prefata d-lui Nae Ionescu, observăm o translatie, 
nejustificată, din planul filosofiei istoriei pe cel al teologiei crestine. Si într-o parte si în alta, tot 
“imponderabile” întâlnim; dar de alt ordin. “Structura” apartine ordinului filosofiei istoriei; 
mântuirea apartine ordinului teologiei. Între aceste două ordine există o deosebire calitativă; si este 


de mirare că dl. prof. Nae Ionescu, atât de lucid în dialectică nu a stăruit îndeajuns asupra acestui 
punct esential. Atât de esential, încât partea întâi a argumentatiei exclude partea a doua, si 
vice-versa. 


Mai mult. În filosofia istoriei, dl. Nae Ionescu ar fi putut fi antisemit. Căci există o anumită filosofie 
a istoriei, antisemită. Însă pe planul teologiei crestine, dl. Nae Ionescu nu poate fi antisemit chiar 
dacă ar vrea. Căci ce-ar putea însemna “antisemitism” pe planul teologiei crestine? Imposibilitatea 
mântuirii, certitudinea damnării evreilor. Dar lucrul acesta nu-l spune nicăieri Biserica. Cel mult 
dacă l-a spus un eretic (Marcion). Si nu-l poate spune chiar dacă evreii (ca si alte natii necrestine) 
rup comunitatea de dragoste a Bisericii. Pentru că nimeni nu poate interveni în libertatea lui 
Dumnezeu. Dumnezeu poate mântui oricum, pe oricine, chiar dacă acel oricine este în afara 
comunitătii de dragoste crestină. După cum poate refuza mântuirea si unor membri din crestinătate. 
Ce se poate spune atunci din punct de vedere soteriologic, despre crestini si despre evrei? Că cei 
dintâi trăiesc în nădejdea mântuirii prin Isus (nici măcar în certitudinea ei); iar cei din urmă pot fi 
mântuiti, dacă gratia lui Dumnezeu voieste aceasta. Există în anumite canoane câteva referiri la 
evrei; dar ele nu implică nicidecum siguranta nemântuirii evreilor. (De altfel, dacă cineva va avea 
vreo obiectie de făcut, vom reveni cu texte). Cum s-ar putea spune un asemenea lucru? Cum s-ar 
putea nega posibilitatea unei “convertiri” colective, făcută de un nou fervent mesianic, de o nouă 
invazie profetică si misionară? Convertirea individuală este altceva, pentru că ea se loveste de 
“structura” spirituală a insului; dar o convertire cu ferment mesianic, una colectivă, poate sfărâma 
structurile. 


Vedeti, un Hasdeu, un Eminescu, un Vasile Conta puteau avea o doctrină antisemită. Pentru că nici 
unul din ei nu era teolog; si nici unul nu era crestin adevărat. Hasdeu era un “spiritualist” care a 
atacat Biserica până în ultimii ani de viată. Si totusi cu cât se apropia mai mult de spiritualism, cu 
atât abandona antisemitismul. Eminescu era “filosof”, nu cunostea si nu iubea metafizica crestină. 
lar Vasile Conta era un materialist fervent. toti trei, însă, puteau construi o filosofie a istoriei 
antisemită. N- au făcut-o (fragmentar, Hasdeu a încercat-o, dar fără nici o conceptie de adevărată 
filosofie a istoriei). Dimpotrivă, antisemitismul acestor trei mari români este periferic; este 
economic si moral. Atât de periferic, încât poti face foarte bine abstractie de ele fără ca 
personalitatea celor trei să fie alterată sau necompletă... 


Cazul domnului profesor Nae lonescu este însă cu totul altul. Ca un gânditor ortodox, d-sa nu putea 
sub nici formă fi antisemit. Si, de fapt, nici nu este. Aceasta pare putin paradoxal, după cele ce ati 
citit mai sus despre destinul lui Israel. Si totusi, este foarte simplu. Prefata domnului Nae Ionescu nu 
este antisemită. Ea pare astfel pentru că cuprinde pagini amare asupra destinului iudeu. De fapt, 
însă, aceste pagini nu cuprind o atitudine antisemită — ci numai o miscare de translatie, nejustificată, 
din planul filosofiei istoriei pe cel al teologiei crestine. Ceea ce a fost gresit interpretat ca 
“antisemitism” este numai o gravă nebăgare de seamă a distinsului dialectician. Care sunt obiectiile 
pe care îndrăznim să le aducem aici profesorului nostru, dl. Nae Ionescu? Le putem rezuma în două 
puncte: 1) trecerea de pe planul filosofiei istoriei pe cel al teologiei (adică trecerea e la structuri la 
spiritualitate universală), 2) afirmarea certitudinii că Iuda trebuie să sufere la infinit pentru că a 
tăgăduit pe Mesia (adică o greseală contra nâdejdei, complicată cu greseala, mai gravă, contra 
libertătii Gratiei). Dar amândouă aceste obiecții se referă la dialectica d-lui prof. Nae Ionescu - si nu 
la “antisemitismul” care nu există în prefată. Greseala d-lui prof. Nae Ionescu, dacă poate fi numită 
astfel, este de natură pur filosofică. Iar consecintele ei privesc pur si simplu admirabila constructie a 
prefetei — iar nu problema în sine. 


Căci a fi antisemit nu înseamnă a crede că evreii suferă si vor suferi pentru că au tăgăduit pe Mesia — 
acesta este numai o problemă teologică, eronat rezolvată -, ci a fi antisemit înseamnă a lua atitudine 
decisivă contra evreilor, a-i socoti inferiori, snapani, primejdiosi etc. Din prefata d-lui prof. Nae 
Ionescu nu descifrăm această atitudine intransigentă fată de evreime. Dacă domnia sa va lua cândva 
o asemenea atitudine, va trebui să scrie altceva. Prefata aceasta cuprinde, clar numai două lucruri: 
filosofie a istoriei si problematica mântuirii — si numai în cadrul acestora i se pot aduce obiectii. 
Obiectii care, după cum am văzut, conduc la cu totul alte concluzii decât la acelea ale 
antisemitismului. Pentru că, încă o dată, ceea ce am obiectat noi d-lui prof. Nae Ionescu n-au fost 
aduse antisemitismului d-sale (care nu există si nici n-ar putea exista), ci metodei d-sale aplicate în 
prefată. 


Vom vedea în numărul viitor ce lămuriri ne poate aduce romanul lui Mihail Sebastian. 


[În Vremea, 22 Iulie 1934, p. 5] 
Crestinătatea fată de iudaism 


Prietenul si camaradul meu de redactie, d. G. Racoveanu, licentiat în teologie si bun cunoscâtor al 
problemelor ortodoxe, îmi aduce o serie de obiectii în ziarul “Credinta” de Sâmbătă 28 Iulie (nr. 
195) [1934] în legătură cu articolul meu Judaism si antisemitism. Aceste obiectii se referă la 
afirmatia mea că: nici textele evanghelice, nici Biserica ortodoxă, nu spun precis că toti evreii sunt 
damnati în vecii vecilor, pentru faptul că sunt si au rămas evrei. Eu justificasem afirmatia aceasta 
prin două argumente: 1) posibilitatea unui nou val profetic, care să convertească în masă pe evrei. 
Ce rezulta de aici? Că despre evreii de acum nu stiu nimic — căci Harul există, si numai Dumnezeu 
stie ce se va întâmpla cu ei. Si, în al doilea rând, că nici despre evreii care vor veni nu stim nimic, 
căci oricând poate interveni în lume un nou val profetic; cu alte cuvinte că, teologic vorbind, nu 
există specii absolute de oameni care vor fi damnati. Cum vom vedea îndată, crestinătatea întreagă si 
Biserica ortodoxă cunoaste anumite făpturi care sunt damnate în vecii vecilor, de pildă, Iuda, Satana, 
îngerii Satanei si oamenii care au căzut pradă lor. Dar despre evrei nu se spune nimic. Dacă 
într-adevâr Biserica ar fi crezut că toti evreii, pentru că sunt si rămân evrei, vor fi damnati — ar fi 
spus-o. Si ar fi spus-o nu o dată, ci de o sută de ori — asa cum o spune despre draci si despre acei 
dintre oameni care le sunt robiti. 


Preopinentul si prietenul meu d. G. Racoveanu nu atacă problema din acelasi punct de vedere ca si 
mine. Domnia sa, ca un bun ortodox ce este, lasă la o parte foarte primejdioasa problemă a harului — 
si se referă numai la învâtăturile Bisericii. Citează în total sapte texte variate, dintre care numai două 
se referă la subiect. Si conclude cam asa: “D. Mircea Eliade, făcând teologie, stă... pe deasupra 
Bisericii”. Să vedem. 


Eu nu sunt teolog, si putina teologie pe care îndrăznesc să cred că o cunosc, am învâătat-o de la 
profesorul meu Nae Ionescu. Dar d. Nae Ionescu m-a îndreptat la izvoarele certe; la Macarie, la 
Confesiunea ortodoxă a lui Petru Movilă, la patristica orientală, la solidele exegeze catolice. M-ar 
minuna, deci, să fiu atât de gresit - pe când stiu autoritatea izvoarelor mele. De aceea, să-mi fie 
îngăduit să examinez încă o dată problema, ajutat de d. Racoveanu. 


Nu mă voi referi, deci, decât la textele Bisericii. Domnul Racoveanu scrie că eu gresesc când spun 
că nu stim nimic despre mântuirea sau damnarea evreilor. Că dimpotrivă, Biserica afirmă sigur, în 
această privintă, că evreii vor fi damnati pe veci. Ciudat; afirmatia aceasta a mai făcut-o cineva, 
Marcion, si a fost declarat eretic. A doua oară a făcut-o tot un eretic, Baius. Baius a fost acela care a 
contestat posibilitatea de mântuire a necredinciosilor (păgâni, evrei, mahomedani) si Biserica 
romano-catolică i-a răspuns astfel: “Dumnezeu conferă tuturor necredinciosilor, si prin urmare si 


celor negativi, gratia, cel putin de departe suficientă, ca ei să se mântuiască”. (E vorba de Biserica 
catolică. In cea răsăriteană, nici nu s-a pus problema. Asa că am fost nevoit să citez autoritatea 
Bisericii într-un caz antecedent, apusean. Căci la noi, răsăritenii, nu prea au existat eretici). 


Va să zică, iată-ne în plină erezie. Nu în greseală teologică — ci în erezie curată. Domnul Racoveanu 
scrie despre mine care sunt un “foarte amator” si “ignor aproape total doctrina Bisericii ortodoxe” — 
că m-am “asezat pe pozitia Providentei”. De ce? Pentru că am tinut seama si de Har în această 
problemă a mântuirii sau damnârii evreilor. Ce spune d. Racoveanu? Că nu trebuie să tinem seama 
de Har, că asta e chestie gravă; căci unii oameni (în spetă, evreii) sunt pe veci condamnati. Foarte 
ciudat. Dar exact acelasi lucru l-a mai spus un mare eretic, tot apusean si ăsta, Jansenius. Anume: că 
sunt unii oameni (toti necrediciosii — evrei, păgâni, musulmani — si anumiti crestini) care sunt 
condamnati pe veci. Si acestei afirmatii, eretice, îi răspunde bula Papei Inocentiu al XI-lea: divinae 
pietati derogantem. Vedeti cât e de grav: păcatul contra milei divine, milă care e nesfârsită, si care 
nu tine seama de specii umane. Căci “Dumnezeu voieste cu vointă antecedentă, conditionată si cu 
dinadinsul mântuirea nu numai a predestinatilor, ci si a credinciosilor, ba nu numai a credinciosilor, 
ci si a necredinciosilor si a pâăcâtosilor ”. Asta spune Biserica romană contra lui Jansenius. Si îl 
spune si traditia: “Hristoase, cea lumina adevărată, carea luminează si sfinteste pe tot omul ce vine 
în lume...” (Orologer, Blaj, 1890, p. 18, după dr. Vasile Suciu, Dogmatica Fundamentală). 


Deci, chestia cu Providenta nu stă chiar asa cum lasă a se întelege prietenul si preopinentul meu d. 
G. Racoveanu. Eu n-am căzut în păcatul de a nega posibilitatea Harului asupra necredinciosilor (în 
spetă, evreii). Păcat, să ne fie îngăduit a o spune încă o dată, foarte grav. Dar să vedem mai departe. 


În privinta mântuirii evreilor — domnul G. Racoveanu aminteste un singur text evanghelic, Joan, 
VIII, 24 (nu VIII, 46, cum a cules gresit tipograful). Probabil că mai sunt si alte texte, dar d. 
Racoveanu nu le mentionează. Desi ar fi fost de dorit; căci după cum se stie, în orice discutie 
teologică textele evangheliilor sinoptice au mai multă autoritate canonică. Dar să vedem ce spune 
Ioan, VIII, 24: “Veti muri în păcatele voastre. Căci dacă nu credeti cine sunt, în păcatele voastre 
veti muri”. (Am reprodus traducerea folosită de d. Racoveanu. textul grec spune numai: “dacă nu 
credeti că sunt” etc. Cf. Luzzi, La Biblia, vol.XI, p. 319, nr. 3; Biblia, ed. Sf. Sinod, p. 1453; Loisy, 
Les livres du Nouveau testament, p. 650). Si d. Racoveanu comentează: “Prin urmare: veti muri dacă 
nu veti crede că sunt Mesia. Hotârât, d. Eliade crede că există mântuire si în afară de Biserică. Si 
crede că afirmatia aceasta este foarte ortodoxâ!”. 


Să lăsăm la o parte ce cred eu. Să vedem ce spune Sf. loan, în context. Prietenul meu, d. G. 
Racoveanu a scăpat din vedere întreg continutul acestui magnific capitol al VIII-lea din Evanghelia 
Sf. loan. Dacă l-ar fi recitit în întregime, ar fi observat că lisus nu se referă aici la evrei - ci la aceia 
care au încetat de a fi evrei. Nu e asa că lucrurile par putin paradoxale? totusi, textul e clar. Căci ce 
spune lisus? “De-ati fi fost fii ai lui Avraam, lucrurile lui Avraam ati fi făcut” (v. 39). Dar acesti 
evrei au încetat de a fi fiii lui Avraam, deci au încetat de a mai fi evrei. “Voi din tatăl diavolului 
sunteti, si poftele tatălui vostru voiti să faceti” (v. 44) va să zică, păcatul pomenit în versetul 24 nu 
se referă la vointa de a rămâne evreu, de a păstra legea veche, a semintiei lui Avraam — ci e păcatul 
celor care au renuntat la Avraam, la evreitate, si au ajuns “fiii Diavolului”. 


Cu alte cuvinte: veti muri, nu pentru că stăruiti în evreitate — ci veti muri pentru că sunteti fiii 
Diavolului. Dar sunt toti evreii fiii Diavolului? După stiinta mea, nici un text evanghelic nu o spune, 
nicăieri. Anumiti evrei, adică aceia care au renuntat la Avraam si la evreitate — sau, mai precis, cei 
care trăiesc în păcat ei sunt fiii Diavolului, si ei nu-si vor găsi mântuirea, în veci. Ne reîntoarcem, 
deci, la “păcatul” individual. Ne reîntoarcem la acea participare la râu prin Satana, de care vorbesc 
toti apologetii crestini, si de care au vorbit la început Evangheliile. Dar aceasta înseamnă cu totul 


altceva. Una este să fii robit Satanei si îngerilor ei (sau cu privire la păgâni, să fii apistoi, anomoi, 
amartoloi, “fără credintă”, “fără lege”, “păcătosi”) — si alta este să rămâi evreu, să păstrezi Legea 
veche. Despre “fiii Diavolului” noi stim cu sigurantă că vor fi nemântuiti. Despre evrei, însă, nu 
stim nimic. Căci nu ne spune nimic Biserica. 


Ce înseamnă a fi evreu? A păstra vechiul legământ; a stărui în Avraam. Spune undeva Biserica 
ortodoxă că cei ce stăruie în Avraam vor fi damnati? Spune undeva Biserica noastră că evreii 
întrucât sunt evrei, nu-si pot găsi mântuirea? Nu. tot ce spune Biserica este lucrul următor: că fiii 
Satanei si cei ce au căzut pradă îngerilor ei - vor fi damnati. Si acei dintre evrei vor fi damnati care 
au căzut pradă Satanei; care nu mai sunt evrei — ci fiii dracilor. 


Preopinentul meu, d. Racoveanu a introdus în discutie două elemente noi: 1) pe Iuda si 2) pe Satana 
cu îngerii lui. Aceasta, ca să-mi arate că sunt unele făpturi pe veci condamnate. Despre Satana si 
îngerii lui, dracii, n-a fost deloc vorba în articolul meu. Dar foarte bine a făcut d. Racoveanu că i-a 
pomenit, căci astfel am câstigat un punct esential în discutie. Anume: aflăm certitudinea întregii 
Biserici crestine, de la Evanghelii până la ultimele Sinoade, că sunt anumite făpturi pe veci 
nemântuite: dracii. Dacă ati sti ce formidabil număr de texte există în această privintă, ce clare si 
decisive sunt ele! Domnul G. Racoveanu a citat vreo două-trei. În orice manual de teologie crestină 
veti găsi câteva sute. Va să zică, Biserica ortodoxă cunoaste făpturi cărora mântuirea le e decisiv 
refuzată. Sunt dracii. Va să zică, Biserica stie să afirme solemn si categoric lucrul acesta: că anumite 
făpturi nu se pot mântui. De ce nu-l spune, atunci, si despre evrei? Dacă Biserica ar avea 
certitudinea că toti evreii sunt damnati, pentru că sunt evrei — atunci probabil că s-ar grăbi să-l 
spună. Asa cum îl spune despre draci; în toate cârtile sfinte, în toate polemicile si apologiile, în toate 
tratatele si în toate Sinoadele. Dar nu-l spune nicăieri. Textele evanghelice la care se referă d. 
Racoveanu pomenesc de acei evrei care au renuntat de a fi fiii lui Avraam si au devenit fiii Satanei. 
Atâta tot. 


Va să zică, nu e vorba nici de rasă, nici de neam, nici de semintie; nu e vorba nici de evreu, nici de 
păgân, nici de ateu — este pur si simplu vorba de fiii lui Satan si de îngerii lui. Cine urmează calea 
răului, cine participă la râu si colaborează la victoria răului în lume — acela e pierdut. Nu pentru că e 
evreu sau păgân, ci pentru că a acceptat valorile întunerecului, pentru că s-a robit Satanei. 


Chiar d. Racoveanu citează acest frumos pasaj din Joan, V, 29: “Si vor iesi cei ce au făcut cele bune 
pentru învierea vietii, iar cei ce au făcut cele rele, întru învierea osândirii”. Foarte clar. E vorba 
despre fapte bune si fapte rele. Si să nu ne grăbim să spunem că “fapte bune” fac numai crestinii. În 
primul rând pentru că Sf. loan Gură de Aur (Homil. XVI la Epistola Romani) ne contrazice — si în al 
doilea rând pentru că aceasta este erezia lui Baius: Omnia opera infidelium sunt peccata, et 
philosophorum virtute sunt vitia. Si Biserica crestină (catolică) a osândit afirmatia aceasta sub nr. 25 
din bula Papei Pius V în 1565. Iar Biserica ortodoxă spune că omul cu puterile sale poate cunoaste 
unele adevăruri religioase naturale. Poate face unele fapte bune naturale si poate învinge ispitele mai 
mici. Asadar, nu toate faptele necredinciosilor sunt păcate (vezi orice manual de teologie). 


Dar să ne întoarcem la celălalt element introdus de d. Racoveanu în discutie: la Iuda. Care si el este 
pe veci condamnat. “Iuda, sluga si vicleanul, ucenicul si pizmăretul, prieten si diavol” — spune 
Triodionul citat de d. Racoveanu. Are acest Iuda ceva de a face cu evreii? Nu. Este făptura cea mai 
nefericită de pe acest pământ. Căci era scris ca el să-l vândă pe lisus; fără de care nu s-ar fi împlinit 
Scripturile. E un damnat. Dar păcatul lui Iuda este si rămâne păcatul lui Iuda — nu al lui Israel, si nici 
al iudeilor. Deci, suntem întelesi si în această privintă. 


De altfel, am putea cita texte la nesfârsit. Să ne multumim, totusi, cu câteva spicuiri din Confesiunea 


Ortodoxă a lui Petru Movilă (după traducerea lui Barbu Constantinescu, Bucuresti, 1872). Socotim 
că manualul acesta de teologie răsăriteană este hotărâtor. lată de pildă ce se spune despre evrei fată 
de crestini: “Acest percept (< > etc.) sunt datori sã- 1 tie mai mult crestinii decât iudeii, fiindcă 
crestinilor s-a dat de la Domnul si Dumnezeul nostru mai mare libertate decât iudeilor... ” 
(întrebarea 50, p. 144). Va să zică, evreii nu sunt damnati, nu sunt definitiv pierduti — de vreme ce 
poate exista deosebire cantitativă între crestini si evrei. Dacă evreii ar fi fost definitiv pierduti, n-ar 
fi fost posibilă nici o comparatie între faptele lor bune si faptele crestinilor, între libertatea lor si 
libertatea crestinilor. N-ar fi fost posibilă nici o comparatie, asa cum nu e posibilă cu dracii, sau cu 
Iuda. 


Mai departe. “În contra acestui percept (< > etc.) păcătuiesc de moarte mai întâi toti aceia care nu 
recunosc pre nici un Dumnezeu, după Psalmistul care zice: <> (Ps. 52, 1). Al doilea păcătuiesc... cei 
care-si fac sie-si mai multi zei... Al treilea... care se dau pe sine diavolului, ca fermecătorii... Al 
patrulea... care sunt dati superstitiilor... Al cincilea... care cred în auguriile tuturor lucrurilor... 
etc.” (Întrebarea 51, pp. 144 - 145). Nicăieri, deci, nu este vorba despre evrei ca fiind damnati pentru 
că au stăruit în evreitate. 


Am putea aminti d-lui G. Racoveanu tratatul Adversus Judeorum al lui Tertulian, în care suferintele 
evreilor pe acest pământ sunt luate ca pildă de suferintele eterne ale acelora dintre crestini care vor 
păcâtui, devenind fiii Satanei. Am putea aminti învâtâtura care spune că: “De sufletul Bisericii se tin 
si acei necrestini, cinstiti, care împlinesc poruncile legii naturale, sădite în inima lor”. Am putea 
aminti... Dar câte n-am putea aminti? Să citească prietenul meu cartea lui M. Caperan: Le probleme 
du salut des infideles (Paris, 1912), si va găsi acolo toate textele, toate canoanele si toate 
comentariile care îl vor lămuri. Este o carte catolică, e adevărat. Dar, cum am mai spus, asemenea 
probleme nu ni s-au pus în Biserica răsăriteană; si nu avem bibliografie critică asupra lor. Dar, dacă 
preopinentul meu nu vrea să o accepte pentru că e catolică — îl rog să-mi arate textul răsăritean 
precis care o condamnă, si care rezolvă altfel problema mântuirii necredinciosilor. Asta, ca să nu ne 
mai pierdem timpul în discutii zadarnice. Căci, “ceea ce stim cu sigurantă este că nimeni nu va fi 
osândit decât pentru faptele sale rele.” 


Ca să închei, trebuie să spun că problema mântuirii evreilor este si foarte delicată si foarte gravă. 
Biserica a avut tot timpul o atitudine foarte discretă. Să lăsăm pe evrei în voia Domnului si să ne 
ocupăm de mântuirea noastră, să păzim calea binelui, să rezistăm ispitei Satanei. Cam asta lasă a 
întelege Biserica. De necredinciosi va avea grijă Dumnezeu. Dar noi nu putem spune că anumiti 
necredinciosi nu se vor mântui — căci atunci ne facem vinovati de erezia lui Baius si a lui Jansenius: 
divinae pietati derogantem. 


Prietenul meu citează, la încheierea articolului, canonul 11 al Sinodului al VI-lea Ecumenic, care nu 
dă voie crestinului să aibe relatii cu evreii. (Desi, canonul nu spune că evreii vor fi damnati). E 
drept, fată de acest canon, si eu, ca si profesorul meu d. Nae Ionescu, suntem vinovati. Dar, va să 
zică, acesta este crestinismul pe care îl invocă d. Racoveanu? Sfântul Pavel, Sfintii părinti, martirii, 
misticii, Sf. Francisc, toată acea magnifică oaste de iubitori si slujitori ai lui Hristos — unde sunt? 
Acesta este oare spiritul Bisericii? Oare nu cădem în păcatul pe care îl constata d. Nae Ionescu în 
Sinagogă, adică înlocuirea Scripturii cu Comentariul, a cuvântului lui Dumnezeu, cu glossa 
rabinilor? Simple întrebări al unuia care se simte păcătos fată de canonul al 11-lea al Sinodului al 
VI-lea Ecumenic. Oare este atât de putemică litera legii încât să ne facă să uităm cuvintele S-tului 
Pavel: “Nu leapăd harul lui Dumnezeu; că de este prin lege dreptatea, Hristos dar în zadar au murit” 
(Galateeni, II, 21)? 


[În Vremea, an VII, 5 August 1934, nr. 349, p. 3] 


Rasă si religie 


“Gândirea” a închinat un număr întreg (cel pe Februarie) discutiilor în jurul Rasei, Religiei si 
Natiunii. După cum vedeti, numai zone dinamitate. Căci nicăieri nu intervin mai multe nervozităti 
decât în asemenea controverse despre rasă si religie. Mârturisesc că am luat revista în mână cu 
oarecare sfială. Prea era frumoasă “Gândirea” în amintirea mea, prea era pură linia ei — si prea 
mirosea în aer a praf de puscă. trebuie să recunosc că sfiala nu mi- era întemeiată. D. Nichifor 
Crainic ia o atitudine hotărâtă în fata teoriilor “crestinismului arian”, adică mai precis a 
“crestinismului nordic” — antisemit si antiroman — desfăsurate cu atâta amploare de d. Rosenberg. 
Iar dl. Lucian Blaga scrie un admirabil eseu Despre rasă ca stil, în care-si mârturiseste neîncrederea 
fată de încercările stiintifice de a rezolva problema rasei, dar recunoaste existenta fenomenului rasă 
ca stil de viată. D. Lucian Blaga nu concepe rasa ca specie biologică — rigidă si intolerantă — ci ca 
stil de viată si sufletesc “alcâtuit din latente, din posibilităti sau din fragmente pe cale de a se 
schita”. Aceasta nu e numai o pozitie de estet. Este singura pozitie firească si fertilă care se poate lua 
în fata fenomenului rasâ. “O sensibilitate stilistică elastică încearcă în prezenta raselor, ca stiluri 
vitale si sufletesti, stări întovărâsite de o anumită evlavie, ca în fata unor fenomene originare ale 
firei. O sensibilitate stilistică elastică se va transpune cu usurintă si cel mai adesea cu simpatie în 
ansamblul de valori fizice si spirituale ale unei alte rase. Nu acesta e însă cazul sensibilitătii stilistice 
de tip rigid. O sensibilitate stilistică rigidă va manifesta o aversiune fată de ansamblul de valori 
fizice si spirituale ale unei alte rase. O sensibilitate stilistică rigidă va avea tendinta să vadă în 
valorile fizice si spirituale ale altor rase — non-valori”. 


Iubitor al stilurilor, al acestor fenomene originare care dau sens existentei si justifică orice fel de 
creatie, d. Lucian Blaga afirmă necesitatea unei “purităti” etnice. Dar cât de frumos justifică d- sa 
această “puritate” pe care au santajat-o cu atâta brio sefu politici si spirituali ai Germaniei moderne. 
“Mă voi declara cu alte cuvinte împotriva amestecului, dar nu din considerente biologice de puritate 
a plasmei ereditare, ci fiindcă mi se pare că amestecul duce în cele mai multe cazuri la lipsă de stil si 
într-un anume sens la lipsă de caracter. E în joc un elementar simt al stilului si un respect quasi- 
religios fată de formele substantei vitale, simtăminte pe care nu pot si nu înteleg să le înving... Să nu 
stricăm, să nu nivelăm, să nu spălăcim, noi, oamenii, ceea ce a răsărit în sânul naturii si al sortii cu 
irezistibila si convingâtoarea putere a unor forme originare plastic delimitate prin gratie de sus. 


Nu mai putin condamnabil ar fi însă si drumul celălalt, al exaltării rasiste. Atitudinea... 
mesianismului rasist... nu e prin nimic justificabilă.” 


Am transcris acest frumos pasagiu pentru că el exprimă aproape tot ce se poate spune, coerent si 
justificat, asupra rasei. Este incontestabil un mare merit al d-lui Lucian Blaga că a venit si de astă 
dată le timp cu o lămurire deplină, filosofică si crestineascâ. Cei care-si dau osteneala să cerceteze 
perioadele de crestere si instaurare a istoriei, vor putea singuri verifica acest adevâr. 


[În Vremea, an VIII, 21 Februarie 1935, nr. 377, p. 8] 
Doctorul Gaster 


Bâtrânul si de mult ilustrul savant, Dr. Moses Gaster, si-a dăruit Bibliotecii Academiei Române 
colectia sa de manuscrise si cârti vechi românesti. Sunt peste două sute de rarităti bibliografice, 
multe din ele adunate de Mihai Eminescu si cumpărate apoi de savantul doctor Gaster. Pe temeiul 
acestor manuscrise si cârti vechi, a publicat M. Gaster lucrarea sa din tinerete, Literatura populară 
română (Bucuresti, 1882), care, împreună cu al doilea tom din Cuvente den bătrâni al lui Hasdeu, 
alcătuia până mai deunăzi singura monografie critică si completă asupra literaturii românesti scrise; 


până mai deunăzi, adică până în 1929, când profesorul Cartojan a dat la lumină primul volum din 
lucrarea sa de sinteză, Cărtile populare în literatura românească. Aceeasi bogată colectie personală 
a folosit-o si la alcătuirea Crestomatiei române (2 vol., Leipzig, 1891). 


Doctorul Gaster a plecat din tară în 1885. S- a stabilit de-atunci la Londra, unde a ajuns rabinul 
Comunitătii Israelite. În anul acesta a împlinit 80 de ani, căci s-a născut în 1856. A fost contemporan 
si a cunoscut îndeaproape generatia de scriitori si savanti români ai Independentei. A cunoscut pe 
Eminescu, de la care a cumpărat o bună parte din manuscrisele si cãrtile vechi care se vor întoarce 
zilele acestea în tară si vor fi depuse în Biblioteca Academiei Române. A cunoscut pe Odobescu, a 
cunoscut mai ales pe Hasdeu, la revista căruia (Columna lui Traian, 1876 - 1877) colabora încă din 
timpul când îsi pregătea doctoratul la Breslau. De acolo trimite Gaster Câteva rectificări la 
etimologiile grece, turce si maghiare ale lui Rösler (“Columna”, 1876, pp. 521 - 524); Baskert = 
Bucuresti?, fântâne arabe pentru istoria română (“Columna”, 1877, pp. 244 - 247); o recenzie la 
Dictionnaire turc-arabe-persan al lui Zencker (pp. 298 - 300); un comentar la un studiu comparativ 
al lui Ispirescu (pp. 447 - 449). tânărul savant dovedea de pe atunci o prodigioasă eruditie lingvistică 
si folclorică. De la Hasdeu învâtase să aprecieze importanta limbilor slave si orientale pentru 
întelegerea istoriei românesti si balcanice. Pregătirea sa lingvistică i-a fost de un mare folos după ce 
ne-a părăsit. Gaster a uluit lumea stiintifică din Apus prin multimea si varietatea limbilor pe care le 
stăpânea. Căci, desi s-a specializat apoi în limbile semite, putea folosi în cercetările sale de folklor 
comparat toate limbile slave si romanice, limbile clasice, limba turcă, persană, arabă, limbile 
germanice... 


Este semnificativ faptul că Moses Gaster debutează în revista antisemitului Hasdeu. tot atât de 
semnificativ, ca si faptul că singurul asistent- conferentiar pe care si l-a ales Hasdeu, a fost Lazăr 
Sâineanu, un erudit evreu. Este drept că, după ce a publicat Literatura populară română — unde 
afirma că unele basme si legende populare românesti îsi au izvorul în legendele biblice — Gaster s-a 
răcit de Hasdeu. În scrierile lui Hasdeu de după 1882, se întâlnesc multe întepături împotriva lui 
Gaster. Dar nu stim dacă marele antisemit s-a bucurat într- adevâr de expulzarea rivalului său. 
Prietenia lui Hasdeu pentru elevul si asistentul său Săineanu — cel putin până la penibilul episod din 
1900 — alcâtuieste una din paginile cele mai frumoase din viata marelui enciclopedist si antisemit. 
Dealtfel, fie spus în treacăt, nu stiu dacă vreun bancher sau arendas evreu a fost expulzat în epoca 
dintre 1870- 1916. Au fost însă siliti să plece trei mari savanti evrei: Gaster, Sâineanu si tiktin. toti 
trei si-au cucerit un renume european. În anii când noi primeam fel de fel de negustori galitieni — am 
izgonit trei capacităti de mare clasă europeană... 


Lazâr Sâineanu a abandonat studiile sale de folklor românesc, dedicându-se — cu cât succes, o stie 
astăzi toată lumea — dialectologiei franceze si lingvisticii generale. Doctorul Gaster nu si-a părăsit 
însă niciodată cercetările începute în tinerete. Este adevărat că s-a preocupat mai mult de sectele 
iudaice si de literaturile apocrife. A editat si a tradus texte ebraice. 


În cele trei mari volume de Texts and Studies (1931) si-a adunat aproape tot ce rămăsese îngropat în 
vechi reviste de folklor si lingvistică. Un volum întreg e ocupat numai de texte ebraice. Cartea 
despre Samariteni (London, 1925), Asatirul sau Cartea samariteană despre tainele lui Moise 
(London, 1927), precum si traducerea mai veche a Cronicilor lui Jerahmeel (London, 1899) — au 
făcut din doctorul Gaster o autoritate în tot ce priveste literatura eretică si apocrifă iudaică. Dar 
iubirea sa pentru începuturile scrisului românesc si folklorul românesc — n-a încetat niciodată. A 
continuat, si după plecarea din tară, să dea seama despre publicatiile românesti în “Kritischer 
Jahresbericht über die Fortschritte der Romanischen Philologie”. În 1901, colaborează la 
Grundriss-ul lui Gröber cu o Rumänische Literatur. În 1915 publică frumoasa carte: Roumanian 
Bird and Beast, Stories (London). În sfârsit, zilele acestea apare în colectia îngrijită de profesorul 


Cartojan si editată de “Scrisul Românesc” — o culegere din scrierile lui Anton Pann. 


Îmi aduc aminte de un articol scris de mult de d. Em. Bucuta, în care povestea o vizită la Dr. Gaster, 
la Londra. trecuseră numai câtiva ani de la război. Domnul Bucuta admira bogata colectie de 
manuscrise si cârti vechi românesti; se gândea, cu melancolie, că ochii obositi ai bătrânului savant 
nu se vor mai opri asupra rândurilor migălos si evlavios scrise cu sute de ani în urmă; se întreba dacă 
această comoară se va întoarce cândva în tară, si dacă doctorul Gaster va putea vreodată uita jignirea 
de acum cinzeci de ani... lată că astăzi colectia de manuscrise si tipărituri vechi se întoarce în tară. 
Si doctorul Gaster a uitat jignirea, căci si-a închinat o parte din ultimele sale puteri editării unui 
clasic român: Anton Pann. Evenimentul e prea important, ca să nu fie subliniat si comentat. 


Mai rămân însă o sumă de lucruri de făcut. Si pentru mângâierea doctorului Gaster, si pentru folosul 
nostru. Am putea cunoaste de la Dr. Gaster foarte multe amănunte care privesc deaproape generatia 
Independentei. Numai el ne-ar putea spune lucruri interesante despre un Odobescu, un Hasdeu si 
poate chiar Mihail Eminescu. La vârsta patriarhală pe care o poartă atât de glorios — opt zeci de ani — 
poate ar fi greu pentru doctorul Gaster să mai vină până la noi. Dar ar trebui delegat un tânâr istet de 
la Legatia noastră de la Londra, să adune de la el toate informatiile despre generatia Independentei. 


Imi îngădui o indiscretie. Imi îngădui să citez dintr-o scrisoare a lui M. Gaster, trimisă de la Londra 
în 12 mai 1936, câteva rânduri. “Mi se pare că era ceva firesc ca biblioteca mea să se întoarcă în tară 
printr-un nepot al meu. S-a potrivit foarte bine. Si acuma, să le fie norocul acolo unde sunt!”... 


[În Vremea, 21 Iunie 1936, p. 9] 
Moartea Doctorului Gaster 


Cu Dr. Gaster, mort în primăvara aceasta, când ajunsese la mijlocul celui de-al 83-lea an de viată, se 
stinge unul dintre cei mai învâtati oameni ai veacului nostru. Făcea parte din clasa aceea de savanti, 
astăzi atât de restrânsă, care nu-si îngrădesc curiozitatea la câteva sectoare ale stiintei pe care o 
cultivă. Era un enciclopedist în sensul concret al cuvântului, întocmai ca si celălalt fiu adoptiv al 
culturii anglo-saxone, Dr. B. Lanzer, mort si el cu putini ani în urmă, la Chicago. Putini învâtati vor 
mai putea câmpurile vaste pe care le-a destelenit si fructificat Dr. Gaster în 60 de ani de neîntreruptă 
activitate stiintifică. Specia aceasta de enciclopedisti-istorici se va stinge, cu timpul. Gaster a avut 
norocul să-si înceapă studiile într-o epocă în care filologia si istoria atinseseră apogeul si multe din 
disciplinele auxiliare — care, astăzi, înghit ele singure o viată de om — nu- si căpâtaseră încă 
autonomia. 


Născut într-o familie cu bună-stare si traditie cârturărească, tânărul Gaster a învâtat de timpuriu, în 
afară de limbile franceză si germană, elemente de limba ebraică. De altfel, printre dascălii lui de 
ebraică a fost si faimosul câlâtor evreu Joseph Halévy, stabilit provizoriu în Bucuresti, după 
călătoria pe care o făcuse în Abisinia (M. Schwartzfeld, A biographical sketch of Dr. Gaster 's early 
years, în “Gaster Anniversary Volume”, London, 1936, p.l sq). terminându-si studiile la Liceul 
Matei Basarab, Gaster pleacă, îndată după bacalaureat, la Breslau, unde functiona un celebru 
seminar rabinic. Acolo lucrează sub conducerea câtorva renumiti savanti, printre care trebuie 
mentionati Graetz, Zuckermann si Joel, si câtva timp secondează pe Zuckermann în Biblioteca 
Seminarului. În acelasi timp, urmează cursurile lui Groeber, faimosul romanist, la Universitate. tot 
la Breslau, în anii studentiei sale, a început să cunoască si să se pasioneze de folklor, pomind de la 
literatura orală si populară ebraică, si descoperind treptat comorile populare românesti, si apoi ale 
popoarelor slave si romanice. În 1877, la 25 de ani, obtine doctoratul în filosofie la Breslau cu o teză 
privind o problemă filologică: Zur Rumänische Lautgeschichte. Die Gutturale termis (publicată în 
Zeitschrift fir Romanische Philologie, 1879, pp. 355 - 388). Despre importanta acestei lucrări a lui 


Gaster, a scris recent d. prof. Cartojan în articolul sâu Dr. M. Gaster's activity in the Field of 
Romanian Language, Literature and Folklore (“Gaster Anniversary Volume”, pp.15 - 20), citând 
câteva opinii competente ale specialistilor timpului. Gaster si-a dezvoltat ideea fundamentală din 
teza 58 mircea eliade - casus belli de doctorat în studiul Srratificarea elementului latin în limba 
română, publicat în revista lui tocilescu (Revista pentru istorie, arheologie si filologie, 1883, pp. 17 
- 32, 345 - 356). tânărul savant îsi continuă apoi studiile sale ebraice la Breslau, obtinând în 1881 


pi 


diploma rabinică “magna cum laude”. 


Studiile acestea din Germania orientează întreaga activitate viitoare a lui Gaster. Savantul poliglot si 
polihistor va cerceta în lunga si laborioasa sa viată domenii variate, dar liniile de orientare sunt bine 
fundamentate de pe acum. Dr. Gaster va rămâne un romanist, un folklorist si un semitolog. Asta, în 
ceea ce priveste activitatea sa stiintifică. Dar, Dr. Gaster nu a fost numai un cărturar. Încă din primii 
ani ai tineretii sale si-a câlit o puternică si limpede constiintă natională. A simtit si a trâit în 
conformitate cu destinul poporului sâu, Judaeo fidei singularis, remarcă incizia lui Bruno Schindler 
din fruntea volumului omagial. Într-adevăr, ca si colegul său întru cărturărie, ilustrul orientalist 
Sylvain Levy, profesorul de la Collège de France, Dr. Gaster n-a uitat niciodata că e evreu. Sylvain 
Levy si-a închinat viata studiilor indiene, tibetane si chineze, dar a păstrat permanent legătura vie cu 
poporul său si a fost ales spre sfârsitul vietii presedintele Aliantei Israelite. În această calitate, 
eruditul si umanistul Sylvain Levy a slujit cauza conationalilor sãi din toate tările, cu o energie si un 
devotament care poate sluji de exemplu oricărui cârturar constient de destinul neamului sâu. Dr. 
Gaster si prin pregătirea stiintifică, si prin functia sa sacerdotală — era haham al comunitătii evreiesti 
de rit spaniol din Londra — a fost un mare animator al nădejdilor nationale ale tuturor evreilor. În 
timpul Congresului de la Berlin, a depus sfortâri uriase pentru soarta poporului sâu (cf. 
Corespondenta publicată în “Gaster Anniversary Volume”, pp. 545 - 548). Dar încă de la vârsta de 
16 ani, tânărul savant avea constiinta limpede a misiunii poporului său si a functiei unificatoare a 
limbii ebraice. Într-o cuvântare tinută cu prilejul matriculatiei sale si publicată în Ha-shahar (1873) 
spune: “Die Nationalităt und die Sprache des Landes, in dem wir leben, răumen wir ihre Rechte ein, 
ohne gleichzeitig unsere Nationalität als Juden, als Volk Gottes, aufzugeben... Die hebrăische 
Sprache... ist das einzige band, welsche alle Israeliten in ihrer polyglotten Nationalität auf der 
ganzen Erde verbindet und in ihnen eine zweite Nationalität... nährt und belebt” (Gaster 
Anniversary Volume, p. XV, nota 1). 


Asa a simtit Gaster de copil, si asa a trãit până la vârsta venerabilă a patriarhului: ca un evreu 
conformist, ca un rabin, ca un sionist. Căci, alături de Herzl, Gaster a jucat rolul cel mai important în 
sionism, si cuvântarea sa la al II-lea Congres — când a fost purtat pe umeri prin toată sala — a rămas 
memorabilă în istoria nationalismului evreiesc. Dr. Gaster a luat parte activă la fondarea celor dintâi 
colonii evreiesti în Palestina, si pentru poporul său a luptat dârz, până ce si-a dat ultima suflare. Este 
emotionantă lectura “Prefetei” la volumul său omagial, pe care o scrie tot un cârturar de seamă — 
sinologul Bruno Schindler — cârturar, dar în acelasi timp un nationalist de o admirabilă intransigentă. 


Cum spuneam, anii de pregătire de la Breslau au fost ani decisivi. În periodicile savante străine, ca si 
în cele românesti, Dr. Gaster începe de atunci copioasa lui colaborare. Una din primele tipărituri ale 
sale în România a fost tratatul talmudic Mishna- Aboth (Bucuresti, 1881), prin care eruditul 
semitolog inaugurează seria de editii si traduceri de texte ebraice. Să notăm, în această rubrică, 
volumele principale: The Chronocles of Jerakneed (London, 1927), The Exempla of the Rabbis 
(Leipzig, 1924), The Asatir (London, 1927), The tittled Bible (London, 1929), Ma 'aseh Book 
(Philadelphia, 1934) etc. În strânsă legătură cu această activitate de editor si traducător de texte 
semite, trebuie notate lucrările de vulgarizare ale lui Gaster: The Ketubah (London, 1924), The 


Spread of Judaism through the ages (New-York, 1926), The Story of Chanucah (London, 1928), 
The Story of Passover (London, 1929), The Story of Shavaoth (London, 1930), The Story of Purim 
(London, 1930), The Story of the High Festivals and the Feasts of Tabernacles (London, 1931). Am 
mentionat numai o parte din volumele si brosurile lui Gaster în legătură cu evreitatea, lăsând la o 
parte nenumăratele studii, conferinte si articole risipite în toate revistele savante sau iudaice, lăsând 
la o parte textele minore (al treilea volum din Studies and Texts cuprinde exclusiv texte inedite 
ebraice) si nementionând cele cinci mari volume de ritual, publicate la Londra între anii 5661 - 5666 
(1901 - 1909), cuprinzând toate oficiile si rugăciunile pe care Gaster, ca mare preot, le cunoaste în 
toată întinderea si adâncimea lor. 


Am stăruit ceva mai mult asupra acestor aspecte ale activitătii lui Gaster, pentru că ele sunt mai 
putin cunoscute la noi — desi ele nu sunt ignorate în Occident, unde numele doctorului Gaster nu e 
ilustru numai ca savant, ci mai ales ca luminător al credintei izraelite si mentor al nationalismului 
iudaic. Dr. Gaster a fost un om profund onest si sincer în tot ce a făcut. Pentru el, istoria poporului 
evreiesc nu era numai un subiect de studiu, cum este pentru unii dintre coreligionarii sâi. Cinstit 
sufleteste, nu i-a fost rusine de poporul lui, si nici n-a cochetat cu credintele străbunilor sâi, 
rationalizându-le si îmblânzindu-le. În religie, Dr. Gaster n-a fost “un modernist”. A crezut în 
spiritul, dar si în litera Legii. 


N-a fost un rabin de nevoie. A avut vocatia sacerdotală si nationalistă. Atât de mult l-a preocupat 
unitatea neamului si religiei lui Izrael, încât s-a silit să aducă la aceeasi unitate si pe “eretici”. Poate 
că în această iubire a lui Gaster pentru toate semintiile lui Izrael, si în această dorintă secretă a lui de 
a vedea “unificată” spiritualitatea iudaică, trebuie căutată explicatia interesului său atât de viu pentru 
Samariteni, cea mai veche sectă iudaică în existentă. Dr. Gaster a contribuit ca nimeni altul la 
descifrarea misterului care înconjura, până la el, istoria acestei secte. Cel dintâi studiu important al 
sâu, A Samaritean Scroll of the Hebreu Pentateuch, a fost publicat în “Proceedungs of the Society of 
Biblical Archeology” (1900, pp. 240 - 269). În 1917 apar mai multe articole despre filacteriile 
samaritene (republicate în Studies and Texts, vol. I, pp. 387 - 461), iar în 1925 îsi tipăreste cele trei 
Schweich Lectures: The Samaritans, Their History, Doctrines and Literature (Oxford, University 
Press). Este cea dintâi sinteză profundă asupra acestei misterioase secte iudaice, pe care Dr. Gaster o 
cunoaste în cele mai mici amânunte, si pentru explicarea căreia bătrânul savant a cheltuit 30 de ani 
din viată. De altfel, doi ani mai târziu, publică traducerea cărții Asatir (The Samaritean Book of the 
“Secrets of Moses”, London, 1927), iar în 1932 apare cel dintâi tom din Samaritean Eschatology 
(London), închinat studiului legii orale samaritene si traditiilor arhaice. 


Din iubirea profundă a lui Gaster pentru istoria si traditiile poporului sâu, izvoreste pasiunea sa 
cârturărească pentru literaturile populare semite, pentru acele texte apocrife si legende eretice care 
s-au păstrat mii de ani, nealterate, în comunitatea samariteană, bunăoară, sau s-au transmis în lumea 
întreagă prin textele apocrife si literaturile populare. Când a început să cerceteze literatura populară 
românească, Dr. Gaster a fost atras în special câtre legendele biblice si apocrifele Vechiului 
testament. Dar, fireste, savantul si poliglotul a descoperit un câmp mult mai vast, îndată ce a început 
să lucreze în acest domeniu al literaturii populare. Din izvor în izvor si din variantă în variantă, Dr. 
Gaster a fost silit să pătrundă până în literaturile indiene, unde a descoperit uneori obârsia anumitor 
legende hagiografice crestine (d. ex. Nigrodha-miga Jataka and the life of St. Eustachius Placidus, 
1894, republicat în Studies and Texts, II, pp. 1065 - 1070). Curiozitatea lui pentru traditia orală a 
tuturor popoarelor era nemărginită. A fost atras si de misterul care acoperă istoria tiganilor, si a 
contribuit cu studii importante la Journal of the Gipsy Lore Society. După exilul său la Londra, unde 
si-a petrecut cea mai lungă parte a vietii sale, a continuat să se intereseze de folklorul si literatura 
populară românească. În 1900 apare Geschichte der rumänischen Literatur, în 1915 Rumanian Bird 
and Beast Stories, iar în 1936, editia lui Anton Pann, Povestea Vorbii, lăsând la o parte studiile si 


articolele mai mărunte. 


Dr. Gaster a fost, de la începutul carierei sale stiintifice, pasionat de texte. Acest savant a mers 
întotdeauna la izvoare, chiar când o asemenea muncă implică eforturi considerabile. De aceea, o 
bună parte din productia sa stiintifică si literară constă în editarea si traducerea de texte. După cum 
remarcă pe bună dreptate în prefata primului volum din culegerea sa Sfudies and texts in folklore, 
magic, medieval romance, hebrew apocrypha and samaritean archeology (3 vol., London, 1925 - 
1928), textele îsi păstrează permanent valoarea, oricare ar fi soarta ipotezelor construite asupră-le. 
Dar, în această pasiune pentru texte, se poate descifra mai mult decât nevoia omului de stiintă de a-si 
cunoaste izvoarele. Dr. Gaster găsea în lectura neodihnită a acestor texte populare, putinta de 
comuniune cu sufletul celor multi si al celor umili, calea câtre inima neamului sâu si către a 
celorlalte neamuri. Căci asemenea oricărui mare patriot, savantul acesta ajunsese să iubească foarte 
multe neamuri, tocmai pentru că învâtase de tânâr să-si iubească neamul său. N-a fost un 
cosmopolit, desi a fost un om universal. 


Meditatie asupra arderii catedralelor 


De câte ori, la Berlin, mă plimbam prin fata frumoasei sinagoge din Charlottenburg — îmi aminteam 
de 6 Februarie. Nu mă duceam cu gândul la revolutia bolsevică din Rusia, la sutele de biserici arse, 
la miile de preoti împuscati, la milionul de “albi” executati de histeria fratricidă si de dementa lui 
Djerjinski. Nu voiam să merg chiar atât de departe. Dar mă întrebam numai atât: Cum se face că, 
sub o dictatură fascistă, de un antisemitism violent, ca cea a lui Hitler, si o sinagogă stă totusi 
mândră si reculeasă în inima Berlinului, - în timp ce la 6 Februarie, la Paris, cel dintâi lucru pe care 
l-au încercat comunistii francezi a fost să pună foc catedralelor?! 


Sine ira et studio... Nu stiu dacă se mai poate scrie, astăzi, si asupra unor împrejurări ca cele de fată 
- sine ira et studio. Încerc totusi să înteleg acest lucru simplu: de ce comunistii francezi — ca si cei 
rusi, ca si cei spanioli — s-au repezit întâi la biserici, iar antisemitii germani s-au multumit să aplice 
legi riguroase împotriva evreilor, fără să se dedea la acte de sălbăticie? Orice mi s-ar spune despre 
teroarea hitleristă, nu pot uita un lucru: că, în plin centrul Berlinului, o sinagogă stă solemnă si 
nesiluită — asa cum n-a stat nici o biserică în Rusia. Orice mi s-ar spune despre masacrele hitleriste, 
nu pot trece peste un fapt simplu: că nici măcar presa cea mai anti- fascistă din lume n-a vorbit 
vreodată despre “mii” de asasinate în Germania — în timp ce jurnalele sovietice publicau mai acum 
un an cifra oficială a executiilor contra-revolutionarilor: un milion si jumătate. Atâta recunosteau ei 
că au ucis... 


Stati acum si judecati: o revolutie fascistă- antisemită, care nu siluieste sinagogile si nu execută 
evreii în masă; o revolutie comunistă, care arde mii de biserici si execută un milion si jumătate de 
oameni. 


Să fi fost oare adversari politici toti acesti nefericiti executati? Nu o afirmă nimeni; ar fi fost dealtfel 
si greu de crezut. Cam prea multi preoti pusi la zid, cam prea multe femei spânzurate, cam prea 
multi copii arsi de vii — ca să fie vorba numai de adversari politici. E mai simplu: e vorba, mai ales, 
de histerie, de acea bestială nevroză produsă de vederea sângelui. Asa s-a întâmplat si în Revolutia 
Franceză, asa s-a întâmplat astă-vară în Spania, în primele zile ale războiului civil. Militienii si 
femeile, la vederea sângelui, erau cuprinsi de o isterie colectivă, care îi îndemna să masacreze până 
la extenuare. La Passionaria nu este o fericită exceptie a eroismului hispano-comunist. Este un 
exemplar ceva mai apăsat a unei ferocităti neurotice, destul de usor de explicat clinic. Din ziarele 
englezesti pe care le citeam la începutul războiului civil — aflam amânunte înspăimântătoare: femeile 
care sileau pe militieni să ucidă, să nu ia prizonieri; femeile care masacrau pe râniti, după luptă; care 


amenintau cu revolverele pe militieni pentru că acestia refuzau să execute, obositi si dezgustati de 
atâta sânge... 


Când se spune, despre războiul civil din Spania, că atrocitâtile sunt egale de ambele părti — se 
exagerează din exces de prudentă. 


Atrocitătile sunt mai sălbatice din partea acelei “armate” în care intervin femeile, si, în general, 
oamenii pasnici (militienii, în cazul Spaniei). Soldatii sunt obisnuiti cu sângele; bărbatii obosesc mai 
repede decât femeile când e vorba de masacrat rânitii (cazul Sarmizegetuza, cazul bulgăroaicelor de 
la turtucaia). Dealtfel, dacă într-o zi acel oaspete sosit de curând din Spania s-ar hotărî să ne 
povestească felul în care au fost executati 20.000 de oameni la Madrid — am afla, fără îndoială, 
amănunte foarte interesante... 


Rămâne bine stabilit un lucru: că orice miscare revolutionară cu caracter comunist este sângeroasă si 
anti-religioasă. Comunistii de bună-credintă, dacă îi întrebi, îti dau întotdeauna acelasi răspuns: 
Trebuie să fie sângeroasă, căci altminteri n-ar mai fi revolutie — si trebuie să ardă bisericile, pentru 
că crestinismul se confundă cu capitalismul si regimul burghez. 


Răspunsuri care mi se par complet nefundate. Nu este deloc adevărat că o revolutie trebuie să fie cu 
necesitate sângeroasă (adică, urmată sau întretinută prin masacre în masă). Nu vorbim de Anglia, 
tară clasică a revolutiilor fără sânge. Vorbim însă de România, unde s-au făcut, în 70 de ani, cel 
putin cinci mari revolutii sociale si nationale, fără vărsare de sânge: 1) dezrobirea tiganilor, 2) 
secularizarea averilor mânăstiresti, 3) reforma agrară, 4) etatizarea subsolului, 5) conversiunea. Dacă 
ne gândim bine, ceea ce în Spania (înainte de războiul civil, adică în primăvara 1936) se încerca să 
se obtină prin arderea bisericilor si terorizarea preotilor — la noi se obtine de la jumâtatea veacului 
trecut prin legea secularizării averilor mânâstiresti. tot asa si cu reforma agrară. S-a spus că românul 
n-are constiintă de clasă (de ex. boierimea) si de aceea nu reactionează când este deposedat. Vi se 
pare atât de gravă această lipsă a “constiintei de clasă”? Fenomenul românesc prezintă, din orice 
unghi de vedere este judecat, caractere de unitate pe care nu le are fenomenul francez bunăoară, sau 
cel german. Mi se pare foarte natural ca să nu existe constiintă de clasă în România — când stiu că 
limba română nu are dialecte, si că poporul român s-a format în centrul unei vaste arii începând din 
muntii tatra si sfârsind în Balcani, fără asa numitele “miscâri ciclonice”. Mi se pare iarâsi natural ca 
revolutiile sociale să se fi făcut în România firesc, “patriotic”, oarecum în familie. Nu înteleg de ce 
revendicările sociale, juste, să se sustină numai prin Karl Marx. Noi avem pe un Nicolae Bălcescu, 
pe un Bogdan Petriceicu Hajdeu, pe un Eminescu — care cereau reforme sociale pe temeiuri “rasiste” 
si “patriotice”; se făceau, adică, exponentul tărănimii autohtone împotriva fanariotiilor si a străinilor 
(nemti, rusi, evrei, bulgari). 


Să ne întoarcem acum la al doilea argument al comunistului de bună credintă: Biserica Romano- 
Catolică este reactionară si s-a făcut instrumentul capitalismului. De la început fie spus, aceasta n-ar 
fi un argument pentru distrugerea catedralelor si executarea preotilor. Să ne amintim că, pentru 
hitleristi, evreii sunt “dusmanii umanitătii”; totusi, n- au fost incendiate sinagogile si n-au fost 
masacrati cei 600.000 de evrei ai Germaniei. Mi se va răspunde: “În Germania n-a fost Revolutie”. 
Să admitem că, într-adevăr, n-a fost; dar a fost o cucerire a puterii; Hitler are astăzi puterea deplină; 
ar fi putut incendia sinagogile si ar fi putut masacra pe evrei. N-a făcut nici una, nici alta. Din 
prudentă, din slăbiciune, din spirit de tolerantă? Hitler n-a prea dovedit asemenea virtuti crestine. 
Dacă n-a incendiat, si n-a masacrat — asta a făcut-o pur si simplu pentrucă n-a încurajat histeria 
luciferică, n-a provocat fiara umană prin executii preliminare. S-a multumit cu lagărele de 
concentrare; mai putin grav, în orice caz, decât revolverul descărcat în ceafă sau spânzurâtoarea. 
Asasinate a cunoscut si hitlerismul. Dar îndrăzneste cineva să mentioneze asasinatele lui Hitler 


Cei care vorbesc de reactionarismul “Bisericii Romano-Catolice” uită cam repede tot ceeace 
datoreste Europa acestui catolicism. Uită cultura păstrată, adâncită si transmisă de Biserică. Uită că 
“europeanul” ar fi ajuns o fiară histerică si ar fi pierit în câteva sute de ani — ca hunii lui Atila — dacă 
n-ar fi cunoscut caritatea crestină, morala crestină, filosofia crestină. 


Poate fi făcută vinovată întreaga Biserică Romano-Catolică pentru câteva greseli ale anumitor Papi 
sau Episcopi? Dar regii, si împăratii, si democratiile, si republicile, si dictatorii — au făcut greseli de 
o mie de ori mai grave si mai numeroase. Este biserica împotriva revendicărilor sociale? Dar secolul 
XIX cunoaste un socialism crestin alături de un socialism laic si marxist. Dar opera de ajutor social 
a Bisericilor crestine într-un sigur an întrece tot “ajutorul rosu” de la început si până în 1936. Este 
Biserica organic legată de capitalism? 


Amintiti-vă că ea a fost legată de toate formele economice si sociale ale lumii; a acceptat si 
feudalismul, si monarhia, si republica. A fost în luptă cu roate aceste forme de viată — si s-a împăcat 
cu toate. Biserica Romano-Catolică (vorbim de ea, pentru că ortodoxia si protestantismul, evident 
din motive diferite, nu prea se amestecă în treburile Statului), promovează si ea revendicările si 
reformele economice. (Cititi de pildă Codul Social, asupra căruia se găseste în altă pagină, o scurtă 
notită). O revolutie socială, dacă se poate face fără Biserică, se poate face foarte bine alături de ea, 
nu împotriva ei... 


Si cu toate acestea, cel dintâi lucru pe care îl atacă bravii comunisti francezi, spanioli sau rusi — sunt 
bisericile. Meditati putin asupra acestor amănunte care se explică unul pe altul: setea de sânge, de 
sălbăticie inutilă; patima de a arde bisericile; refuzul primatului spiritualului (al oricărui primat 
spiritual, fie el laic sau budhist);, umilirea valorilor europene (monogamia, familia, caritatea, 
frumosul mediteranean, personalitatea). Lucrurile acestea nu se întâmplă în orice revolutie; 
fascismul sau hitlerismul, bun sau rău, cum o fi, nu cunoaste nici incendiile, nici masacrele. 


Lucifer e în deplină libertate numai în Răsărit. 


[Vremea, an X, 1937, Februarie 7, nr. 474, p. 3.] 
“Bluze Albastre” 
Adevăratilor comunisti 


O carte proastă e un caz facil si reconfortant; o înjuri sau o ignori si ti-ai făcut datoria. Dar o revistă 
proastă, nu stiu precis de ce, produce întotdeauna o tristă si deprimantă abandonare sufletească. O 
revistă proastă e un atentat la psihologia normală a vietii asociate. Ea pune întrebări destul de grave 
si angajează responsabilităti care nu pot fi solutionate printr-o simplă ridicare din umeri sau o glumă 
rea. Mai ales când în numele revistei proaste vorbeste ultima promotie a ultimei generatii de tineri, 
unii mai liberi si mai emancipati decât altii. 


Sper că nu mai e nevoie să prezint grupul de literati si proletari din jurul revistei “Bluze Albastre”. 
Ei sunt cunoscuti prin delicioasa lor impertinentă (si asta ne bucură, pentru că asa am rămas si noi), 
prin aventuroasa lor schimbare de patroni (si asta dovedeste câutare, primenire, emancipare), prin 
ignoranta lor orgolioasă si admirabilul lor dispret pentru orice muncă intelectuală organizată, pentru 
orice “spiritualitate”, orice lectură fără imprimatur de la Moscova si orice gratuitate artistică. Nu stiu 


ce cred altii, dar pe mine revolta aceasta împotriva eruditiei si rafinamentului occidental, a gândirii 
abstracte si a scrisului valid — revolta aceasta a celor mai tineri dintre tineri, mă bucură. O asteptam, 
chiar, ca o reactiune împotriva setei noastre de cunoastere, de experiente gratuite si de lecturi 
neproletare. 


Surpriza “Bluzelor Albastre” e deci, cu atât mai mare. Căci pornind de la un grup de tineri atât de 
emancipati de canoane — si ajungând la o revistă de incontestabilă mediocritate, de strict dogmatism 
si de exilirantă limbă românească, mărturisesc, la aceasta nu mă asteptam. 


Cum, asta e literatura proletariatului? Acesta va fi rezultatul magnificului experiment social ce se 
asteaptă, numai aceasta? Căci doară nu e nevoie să fii comunist si să proclami că vrei să scrii 
literatură pentru proletariat — ca să reeditezi ura si pamfletul, ignoranta si dogma, mediocritatea si 
intoleranta. Păcatele acestea le cunoastem noi de mult, în râbdătoarea noastră patrie. Socoteam 
ignoranta, diltantismul, invidia, mediocritatea, intoleranta si dogmatismul — viciile generatiilor 
trecute. O parte din ele le recunosteam chiar printre noi. Dar în nici un caz nu le-am crezut cununa 
Artei si Vietii sociale ce ne asteaptă într-un viitor mai mult sau mai putin apropiat. 


Mediocritatea si intoleranta în scrisul tinerilor sunt simptome triste. Căci poti fi intolerant numai 
dintr-un unghi de vedere spiritual, de pe o pozitie profetică. Dar nu poti fi intolerant afirmând 
asurzitor primatul economicului. În acest caz poti fi cel mult un somer căutând stăpân. Si atunci nu e 
nevoie să scrii literatură si doctrină pentru proletari. 


Tinerii nostri, în literatură, vor o tehnică nouă, adaptată pentru un public nou. Un punct de plecare 
admirabil. Dar dacă proza lor — reportagii tendentioase, sentimentale si politicale — reprezintă 
literatura proletariatului, atunci nu e deloc o încurajare si nici o invitatie pentru convertire la 
comunism. 


Eu stiam odată că revolutia comunistă nu tinde numai la o reformă economică, ci la o primenire în 
masă a întregei psihologii, la un nou profetism, la o instaurare a vietii libere. Bune sau rele, 
realizabile sau irealizabile — criteriile acestea puteau fi, în orice caz, discutate. Dar “Bluzele 
Albastre” reeditează problematici învechite, polemici inutile si de mult depâsite. “Artă pentru artâ” 
sau “artă cu tendintă” — mi se pare că apartin vitrinei caragealesti. Revolta împotriva “abstractului” 
are o istorie de cel putin cincizeci de ani. Intoleranta contra oricărei “spiritualităti” streine trăieste pe 
acest continent de două mii de ani. Si ea e cu atât mai vehementă cu cât convertirea e mai 
improvizată; cu atât mai dogmatică, cu cât ignoranta e mai evidentă. 


Tot ceea ce am admirat la acesti tineri, tot jemenfichismul si continua lor frondă, goana lor după 
neconventional, viata lor bohemă, discutiile lor la Bar- Automat, alura lor de tribuni eleganti si 
parfumati, în sfârsit curajul lor de a afirma una si a face alta — toate acestea s-au făcut nevăzute în 
“Bluze Albastre”. Lăsati de capul lor, au dovedit ce pot realiza. Sau poate, un ordin, un stăpân care 
vrea mercenari securi, iar nu bohemi? Aceasta le-ar explica, într-un anumit sens, mediocritatea 
scrisului lor ultim. 


Bunii nostri prieteni nu văd cât de burgheză e munca lor, cât de individualistă e metoda lor. Căci o 
convertire la un nou sistem de viată asociată nu se face prin propagandă individuală — ci e un vânt 
profetic, o surpriză inspirată, o convertire în masă, la temelia căreia stă întotdeauna o experientă 
spirituală (iar nu, vai, o viziune economică) prodigioasă. Mesagiul unei noi Vieti si unei noi Arte nu 
poate fi dus, în nici un caz, de tineri lipsiti de asemenea experiente. O revolutie sau o reformă nu se 
învată într-un ceas de vorbărie la “Automat”, si energia convertirii nu o capătă o duzină de someri 
enervati. Acestia ajung, cum au ajuns, mercenarii unei idei streine. 


Asteptăm, încă, literatura “adevâăratilor comunisti”. O asteptăm pentru că, oricât de discutabilă ar fi 
doctrina lor, realizarea lor artistică va fi, sunt sigur, un câstig al limbii si literaturii românesti. 


A nu mai fi român 


A apărut, acum de curând, o nouă modă printre tinerii intelectuali si scriitori; a nu mai fi români, a 
regreta că sunt români, a pune la îndoială existenta unui specific national si chiar posibilitatea 
inteligentei creatoare a elementului românesc. Să ne întelegem bine: tinerii acestia nu depăsesc 
nationalul pentru a simti si gândi valorile universale, ei nu spun: “nu mai sunt român pentru că sunt 
înainte de toate om, si cuget numai prin acest criteriu umiversal si etern”. tinerii acestia nu 
dispretuiesc românismul pentru că sunt comunisti, sau anarhisti, sau mai stiu eu ce sectă social 
universală. Nu. Ei pur si simplu, regretă că sunt români, si ar vrea să fie (o mărturisesc) orice altă 
natie de pe lume, chinezi, unguri, nemti, scandinavi, rusi, spanioli; orice, numai români nu. 


S-au sâturat până în gât de destinul acesta de a fi si a rămâne român. Si caută prin orice fel de 
argumentare (istorică, filosofică, literară) să demonstreze că românii sunt o rasă incapabilă de 
gândire, incapabilă de eroism, de probleme filosofice, de creatie artistică, si asa mai departe. Unul 
dintre ei se îndoieste atât de mult de realitatea unui neam românesc războinic, încât îsi propune să 
citească Istoria Imperiului Otoman a lui Hammer, ca să verifice dacă într-adevăr s-au luptat 
vreodată românii cu turcii, si i-au învins! Altul crede că orice creier care contează în istoria si cultura 
“românească” nu e de origine română: Cantemir, Kogălniceanu, Eminescu, Hasdeu, Conta, 
Maiorescu, lorga, Pârvan etc. etc. — toti, dar absolut toti sunt streini. 


Sunt slavi, evrei, armeni, nemti, orice; dar nu pot fi români, românii nu pot crea, nu pot judeca; 
românii sunt destepti, sunt smecheri, dar nu sunt nici gânditori, nici creatori. 


Dacă le pronunti vreun nume despre care se stie sigur că e românesc, au alte argumente. 


Este din Oltenia? Sânge sârbesc. Este din Moldova? Moldova întreagă este slavizată. Din 
Transilvania? Sânge unguresc. Cunosc câtiva moldoveni care spun cu mândrie: am sânge grecesc, 
sau: “strămosu-meu a fost rus”. Singura lor sansă de a fi oameni adevâărati este de a-si dovedi că 
originea lor nu este curat românească. 


Nu cred că se află tară europeană în care să existe atâtia intelectuali cărora să le fie rusine de neamul 
lor, să-i caute cu atâta frenezie defectele, să-si bată joc de trecutul lui si să mărturisească în gura 
mare, că ar prefera să apartină, prin nastere, altei tări. 


Toti tinerii acestia au de făcut obiectii neamului românesc. Mai întâi, spun ei, românii sunt destepti 
si asta îi împiedică să aibă drame interioare, să cunoască profunzimile sufletului omenesc; îi 
împiedică să aibă probleme. Cine nu are probleme sufletesti, cine nu capătă insomnii din cauza 
meditatiilor si agoniilor, cine nu e în pragul nebuniei si al sinuciderii, cine nu ajunge pentru zece ani 
neurastenic, cine nu uită: “Neant! Agonia! Zădărnicia!”, cine nu se dă cu capul de pereti ca să afle 
“autenticitatea”, “spiritualitatea” si “viata interioară” acela nu poate fi om, nu poate cunoaste 
valorile vietii si ale culturii, nu poate crea nimic. Românii sunt destepti — ce oroare! Unde poate 
duce desteptăciunea? La ce-ti foloseste faptul că poti cunoaste, superficial realitatea — când îti 
lipseste facultatea de a imagina probleme, îti lipseste boala prin care poti întrezări moartea si 
existenta, îti lipsesc însesi elementele dramei lăuntrice? tinerii acestia sunt supărati pe neamul 
românesc pentru că românii nu au drame, nu au conflicte si nu se sinucid din disperare metafizică. 
tinerii au descoperit o întreagă literatură europeană de metafizică si etică a disperării. Si pentru că 
disperarea este un sentiment necunoscut românului (care a rămas, în pofida atâtor erezii si 
culturalizări, drept credincios Bisericii Răsăritene), tinerii intelectuali au dedus stupiditatea 


iremediabilă a acestui neam. tot ce nu se găseste în Pascal, în Nietzsche, în Dostoievski si Heidegger 
— si toate aceste genii au elaborat o gândire impenetrabilă structurii gândirii românesti — tot ce nu se 
găseste în nebunia unui biet om din Germania, în viziunile unui rus si în meditatiile unui catolic în 
vesnică îndoială nu înseamnă nimic, nu are valoare filosofică, nu are valoare umană. 


Alimentati de lecturi europene, mimând drame europene, voind cu orice pret o spiritualitate care să 
se asemene chiar numai exterior cu spiritualitatea occidentală sau rusă — tinerii n-au înteles nimic 
din geniul acestui popor românesc, bântuit de atâtea păcate, având nenumârate lipsuri, dar strălucind 
totusi cu o inteligentă si o simtire proprii. tinerii au reactionat împotriva curentului de acum zece- 
doisprezece ani, pornit de la “Gândirea” si “Ideea europeană” (Pârvan, Lucian Blaga, Nae Ionescu, 
Nichifor Crainic; originile sunt tot în cursurile si 46 mircea eliade - casus belli publicatiile lui N. 
Jorga) care proclamase “autohtonismul”, “specificul etnic”, în artă si în gândire si încercase cea 
dintâi filosofie ortodoxă prin crearea tipologiei românesti. Cauzele acestei reactiuni (care a început 
prin a fi pur spirituală, pentru a ajunge în deplin nihilism, negatie a istoriei, relativism în cultură, 
disolutia conceptelor critice etc.) sunt mult prea interesante si prea aproape de noi ca să ne 
încumetăm să le discutăm în acest articol. Dealtfel nici n-am încercat azi să cercetăm întreg 
fenomenul “a nu mai fi român”, ci numai să denuntâm câteva din aberatiile ultimei mode 
intelectuale. 


Acei care disperează de destinul de a se fi născut români, judecă strâmb meritele si defectele 
poporului. Ei vor problematică, îndoială, eroism — iar poporului român îi e cu totul străină îndoiala si 
despre eroi are o conceptie cu totul familiară. Pentru un tânăr intelectual credinta si îndoiala au 
valoare filosofică, deschid căile meditatiei prin “probleme”; pentru un tăran român, nu există 
îndoială, el crede firesc (“asa cum curg apele, sau cresc florile”), fără “probleme” (tăranul român 
este realist; vezi colectiile de proverbe, ca să întelegi cum a reactionat el contra încercărilor de 
idealism, de criticism, aduse de popoarele cu care a intrat în legătură). 


Intelectualii au despre eroi o conceptie morală sau magică; si într-un caz, si în altul, ei judecă 
individualist, iar la limită, demoniac. Am arătat altădată ce cred românii despre eroii neamului; ceea 
ce cred si despre personagiile biblice si apostolice, că trăiesc într-un rai ca un plai românesc, că 
gândesc la nevoile lor, familiale, ca si în viată, coboară pe pământ în ceasuri grele, stau de vorbă cu 
oamenii într-un limbaj familiar etc. Eroii, asa cum sunt întelesi de popor si eroii asa cum sunt 
închipuiti de intelectualii tineri — nu au nimic — de-a face între ei. Unii au un eroism pe care li-l dă 
viata asociată, ceilalti concep un eroism etic, de probleme, de drame si conflicte. 


Apoi, tinerii intelectuali judecă totdeauna un popor prin ce creează, nu-l judecă prin ceea ce este, 
prin supravietuirea lui. A “crea” este o conceptie individualistă; a fi asa cum a lăsat Dumnezeu, este 
adevărata axă a “spiritualitătii” poporului. În conceptia poporului, nimic nu se creează, nimic nu se 
face; lucrurile vin si pleacă, lucrurile se întâmplă. Dar aceasta este o problemă prea complicată 
pentru a o rezolva aici. Este adevărat că poporul românesc suferă de multe păcate, este adevărat câ 
ne lipsesc multe axe — dar aceasta e conditia noastră umană, acestea sunt posibilitătile noastre de a 
atinge universalitatea. Putem pleca de la ele, sau le putem ignora, pur si simplu. Dar nu e nici 
cavaleresc, nici eficace — să ne fie rusine că ne-am născut români, numai pentru simplul motiv că nu 
găsim în valentele românesti ceea ce vrea Chestov sau Dostoiewski. 


[Vremea, an VI, 1933, Septembrie 10, nr. 304, p. 6.] 
O convertire la românism 


Hebdomadarul nationalistilor tineri reproduce în ultimul său număr două articole de ale 
subsemnatului, anuntând că ele dovedesc “convertirea” mea la românism. M-am întrebat, cu destulă 


seriozitate, dacă am încetat cândva de a fi român. Oare faptul că am militat, alături de atâtia altii, 
pentru experientă si pentru spiritualitate, pentru o cultură autentică si o creatie personală — a 
însemnat că nu mai eram român? Oare “aventura” înteleasă ca gest decisiv, cu riscuri, dar si cu 
imense posibilităti (de adâncire, de creatie, de organicitate) — suprimă conditia etnică si socială a 
celui care o încearcă? Dimpotrivă am crezut întotdeauna că numai experientele, autenticitatea, 
cultura — pot limpezi substanta etnică a unui ins, îl pot conduce la deplina întelegere de sine, la 
deplina stăpânire a tuturor fortelor etnice. 


Există o conditie (umană, cosmică) a românilor, asa cum există pentru fiecare alt popor. Dacă cineva 
îi relevă greselile, nu înseamnă că e un “rău român”; după cum cineva care îi constată meritele nu 
înseamnă că s-a “convertit” la românism. O convertire e ceva factice, exterior, ineficace. Oamenii 

sunt asa cum sunt, nu pot fi altfel. 


După câte îmi amintesc, lucrurile acestea simple nu le-am uitat niciodată. Erau implicate în orice am 
scris si orice am gândit. Este penibil să discut aici o chestiune personală, dar mi se pare că se fac 
prea multe cofuzii în publicistica noastră contemporană. De pildă, se crede că fiecare tânâr cu 
gândire articulată, trebuie să aibă o “atitudine politică”. Asta e o confuzie; există o istorie care se 
face, si altă istorie care se consumă. Numai în privinta istoriei care se consumă e necesară o 
“atitudine politică”. Dar sunt atâtia tineri care cred, însă, în primatul spiritualitătii, care cred că e mai 
necesară si mai fecundă activitatea pur spirituală — decât una politică. Oamenii acestia au despre 
istorie o conceptie mai largă, mai umană. Ei stiu că ideile si experientele “spirituale” au nevoie de 


decenii ca să se poată actualiza în contemporaneitate, să se poată consuma. 


A crede în primatul spiritualitătii nu înseamnă a fi un om abstract, un ins mort. Dimpotrivă, singura 
viată concretă, pliabilă, ce se poate necontenit depăsi — este această spiritualitate. Care nu înseamnă 
abstractiune, sicitate, eruditie, lasitate, anarhie — ci singura posibilitate de a avea priză asupra 
realului, singura posibilitate de a trâi în concret. Fireste, nu pretind că toate lucrurile acestea se pot 
discuta într- un articolas de ziar — dar e bine să fie mentionate, cel putin. 


...In ceea ce priveste “românismul” nou, nu l-am dezis niciodată. Este drept, am suferit pentru el de 
câteva ori; când studentii români crestini au zădărnicit o conferintă de la “Fundatie” — si când am 
cetit cum au fost expulzati doi mari savanti: Moses Gaster si Lazăr Sâineanu. 


[Cuvântul, An IX, Septembrie 22,1933, nr. 3021, p.1] 
Rasism si cinematografie 


Mi-a fost dat să văd în aceeasi săptămână două filme rasiste: Nibelungii (partea a Il-a) si Casa 
misterelor (misterul doctorului Fu Man Chu). Nu fac aici cronică cinematografică, si e suficient să 
spun că Nibelungii rămâne un film de epocă, în timp ce Casa misterelor este unul dintre cele mai 
inepte productii ale anului. Dar ceea ce le aseamână — spre rusinea Nibelungilor — este culoarea lor 
accentuat rasistă. Amândouă sunt o apologie a rasei albe, în spetă a arienilor. În Nibelungii, hunii lui 
Atila parcă ar fi niste bosimani. Oamenii acestia care au vânturat Europa întreagă, care au ucis mii 
de arieni si în fata cărora cordoanele germanice se spulberau — eroii acestia pe care Istoria (istoricii 
europeni, mai degrabă) i-a hulit si i-a batjocorit, trăiesc în filmul nemtesc ca niste larve, înaintează 
pe burtă si fug de sting pământul, când arianul tronje se aruncă în mijlocul lor, îmbrăcat în zale si cu 
un bici de lanturi în mână. E ridicul si neverosimil până la revoltă. Două duzini de nemti, asediati în 
palatul lui Attila, rezistă atacurilor câtorva mii de huni, omoară pe capete si nu pot fi biruiti decât tot 
de un german, vasalul lui Attila. 


Se exaltă în Nibelungii toate virtutile ariene, dar apologia aceasta este atât de prost trucată, încât 


ajunge aproape o pedagogie războinică. 


În Casa Misterelor, lucrurile se petrec cam în acelasi fel. Europenii apar din film ca niste adevărati 
stăpâni, înzestrati cu toate virtutile; sunt curajosi, plini de initiativă, rezistă până la urmă oricărei 
tentatii si oricărei suferinte, râd în fata mortii, spun cuvinte cu majusculă în camera torturilor, în 
sfârsit, sunt niste adevărati eroi. Ceilalti, asiaticii, sunt totdeauna fricosi, lasi, viciosi (banchetul din 
palatul lui Fu Man Chu, expresiile acelea alterate de libido si descompunerea simturilor), sunt cruzi, 
sălbatici etc. 


Nu stiu ce profesor este torturat, moare de sete si de foame, dar rezistă. O fată, în clipa când e 
condusă la sacrificiu (va fi sacrificată noului zeu asiatic, inventat de Fu Man Chu ca să realizeze 
unitatea Asiei!... dacă se poate închipui o asemenea ineptie anglo-americană), în ceasul când 
vestalele chineze o îmbracă, stă dreaptă în fata câlâului si spune, cu o expresie extatică, de martiră: 
“Sunt gata!” 


Este pur si simplu revoltător. Noi, care nu suntem coloniali, râdem de asemenea caraghioslâcuri 
civilizate, si apoi le uităm. Dar gânditi-vă că Misterul lui Fu Man Chu se rulează în sute de orase 
asiatice, gânditi-vă că s-au cheltuit milioane pentru a se monta un film de ură contra rasei galbene. 
S1 oamenii aceia din Asia nu trec atât de usor asupra unor lucruri care pentru noi sunt de bun simt 
artistic, iar pentru ei reprezintă caritatea crestin a cuceritorilor, umanitatea rasei albe, civilizatia ei. 


S-ar crede că toate acestra nu ne privesc. Si totusi, datorită propagandei acesteia stupide, populatiile 
asiatice asimilează spiritul si cultura europeană cu politica anglo-saxonă. Cred că asa sunt europenii, 
asa suntem toti. Si ne urăsc. Oare nu supără pe nimeni ura aceasta, de care noi nu suntem vinovati, 
dar pe care o încurajăm prin tăcerea noastră? 


[Cuvântul, an IX, 1933, Septembrie 7, nr. 3006, p. 1.] 


